qundao/data-zh-poetry huggingface dataset:
六州歌头·邗沟怀古
作者：陈维崧
朝代：清
体裁：词

江东愁客，隋苑暗经行。莺语滑，游丝细，夹衣轻。正清明。追忆当年此际，楼台外，鞦韆畔，棠梨树，垂杨渚，玉箫声。一自风烟满目，伤心煞、水绿山青。看江都虽好，旧迹已飘零。憔悴兰成。意难平。念寄奴去，黄奴老，今古事，可怜生。回头望，隔江是，石头城。草纵横。楼船南下日，君王醉，未曾醒。宫车出，晚鸦鸣，使人惊。惟有一江春水，依稀似、旧日盈盈。想参军鲍照，欲赋不胜情。此恨曾经。
兰陵王·咏闺人簸钱
作者：陈维崧
朝代：清

粉墙侧。风递绿窗信息。琅然响、莫是青钱，簸入苔痕竟无迹。轻圆留不得。小玉春纤低拾。喧笑处、竞理输赢，朱汗龙绡背人拭。小立。闷还积。算几箧青蚨，半贯赤仄。卜多字迹都侵蚀。且潜买欢笑，强驱愁寂。团圆嘉谶，把五铢看，似历历。
兰陵王·咏闺人簸钱
作者：陈维崧
朝代：清

粉墙侧。风递绿窗信息。琅然响、莫是青钱，簸入苔痕竟无迹。轻圆留不得。小玉春纤低拾。喧笑处、竞理输赢，朱汗龙绡背人拭。春慵倚窗槅。渐搓柳沈思，搯花追忆。人生几度逢寒食。怕连朝风雨，满城烟絮，韶华浪逐榆钱掷。一文便难直。小立。闷还积。算几箧青蚨，半贯赤仄。卜多字迹都侵蚀。且潜买欢笑，强驱愁寂。团圆嘉谶，把五铢看，似历历。
兰陵王·咏闺人簸钱
作者：陈维崧
朝代：清
体裁：词

粉墙侧。风递绿窗信息。琅然响、莫是青钱，簸入苔痕竟无迹。轻圆留不得。小玉春纤低拾。喧笑处、竞理输赢，朱汗龙绡背人拭。春慵倚窗槅。渐搓柳沉思，搯花追忆。人生几度逢寒食。怕连朝风雨，满城烟絮，韶华浪逐榆钱掷。一文便难直。小立。闷还积。算几箧青蚨，半贯赤仄。卜多字迹都侵蚀。且潜买欢笑，强驱愁寂。团圆嘉谶，把五铢看，似历历。
兰陵王·春恨
作者：陈维崧
朝代：清

香腮托。人与梨花俱弱。东风外、斜压香衾，蹙损潇湘远山角。镜鸾空掩却。愁觑玉肌减削。又不是、中酒伤春，尽日沈吟倚妆阁。唾花裙上落。奈紫栈才温，红绵正薄。水晶帘额轻寒络。更阵阵春雨，恹恹残日，小楼欲睡那便著。且自漱春酌。飘泊。旧时约。只柳绵花絮，年年如昨。绿遍平芜天又各。念马嘶门外，听来常错。清明寒食，无限恨，燕子觉。
兰陵王·春恨
作者：陈维崧
朝代：清

香腮托。人与梨花俱弱。东风外、斜压香衾，蹙损潇湘远山角。镜鸾空掩却。愁觑玉肌减削。又不是、中酒伤春，尽日沈吟倚妆阁。飘泊。旧时约。只柳绵花絮，年年如昨。绿遍平芜天又各。念马嘶门外，听来常错。清明寒食，无限恨，燕子觉。
兰陵王·春恨
作者：陈维崧
朝代：清
体裁：词

香腮托。人与梨花俱弱。东风外、斜压香衾，蹙损潇湘远山角。镜鸾空掩却。愁觑玉肌减削。又不是、中酒伤春，尽日沉吟倚妆阁。唾花裙上落。奈紫栈才温，红绵正薄。水晶帘额轻寒络。更阵阵春雨，恹恹残日，小楼欲睡那便著。且自漱春酌。飘泊。旧时约。只柳绵花絮，年年如昨。绿遍平芜天又各。念马嘶门外，听来常错。清明寒食，无限恨，燕子觉。
兰陵王·秋况
作者：陈维崧
朝代：清

倚帘阁。爽气直通寥廓。凉瓦上、澹澹初旸，影似干将淬秋锷。捣衣声乱作。响入愁人院落。西风峭、陡把素砧，搀入霜天白翎雀。惊觉。倍萧索。渐暮色茏葱，水烟喷薄。夜蟾早逗东墙角。照满地青桂，半街红药。可怜月底，又送到，深巷柝。
兰陵王·秋况
作者：陈维崧
朝代：清
体裁：词

倚帘阁。爽气直通寥廓。凉瓦上、澹澹初旸，影似干将淬秋锷。捣衣声乱作。响入愁人院落。西风峭、陡把素砧，搀入霜天白翎雀。曲终睡还着。梦匹马长城，迤逦沙漠。浑河路黑探兵错。见都尉毳帐，贤王猎火，敌楼飒飒起雕鹗。下短草如削。惊觉。倍萧索。渐暮色茏葱，水烟喷薄。夜蟾早逗东墙角。炤满地青桂，半街红药。可怜月底，又送到，深巷柝。
兰陵王·秋况
作者：陈维崧
朝代：清

倚帘阁。爽气直通寥廓。凉瓦上、澹澹初旸，影似干将淬秋锷。捣衣声乱作。响入愁人院落。西风峭、陡把素砧，搀入霜天白翎雀。曲终睡还著。梦匹马长城，迤逦沙漠。浑河路黑探兵错。见都尉毳帐，贤王猎火，敌楼飒飒起雕鹗。下短草如削。惊觉。倍萧索。渐暮色茏葱，水烟喷薄。夜蟾早逗东墙角。照满地青桂，半街红药。可怜月底，又送到，深巷柝。
冬夜不寐
作者：陈维崧
朝代：清

旧恨如丝，新寒似水，两般都着人心里。五更刁斗汴梁城，一天风雪成皋垒。古寺钟声，邻墙月死，枕头欹遍如何是。半生孤愤酒难浇，挑灯且读韩非子。
冬夜不寐写怀，用稼轩、同父倡和韵
作者：陈维崧
朝代：清

已矣何须说！笑乐安、彦升儿子，寒天衣葛。百结千丝穿已破，磨尽炎风腊雪。看种种、是余之发。半世琵琶知者少，枉教人、斜抱胸前月。羞再挟，王门瑟。黄皮裤褶军装别。出萧关、边笳夜起，黄云四合。直向李陵台畔望，多少如霜战骨。陇头水、助人愁绝。此意尽豪哪易遂？学龙吟、屈煞床头铁。风正吼，烛花裂。
冬日过农部伯父园亭感赋·其一
作者：陈维崧
朝代：清
体裁：五言律诗

凄凄华屋事，俯仰忆生存。红药自成路，春流直到门。王家无虎豹，楚畹有兰荪。已识升沈理，方从荷蓧论。
冬日过农部伯父园亭感赋·其一
作者：陈维崧
朝代：清

凄凄华屋事，俯仰忆生存。红药自成路，春流直到门。王家无虎豹，楚畹有兰荪。已识升沈理，方从荷论。
冬日过农部伯父园亭感赋·其二
作者：陈维崧
朝代：清

赐第南山近，为园下杜偏。小儿二千石，中妇十三弦。缓夜弹银甲，宜春贴锦钿。几回行乐处，战伐自年年。
冬日过农部伯父园亭感赋京邸岁暮送其白弟暂返梁园即赴南昌郡幕·其一
作者：陈维崧
朝代：清
体裁：五言律诗

尔到睢阳郭，多应四节除。难沾分岁酒，差胜寄家书。久客妻孥瘦，长贫兄弟疏。愁悰翻倒极，白发漫盈梳。
冬日过水绘园作
作者：陈维崧
朝代：清
体裁：古风

萧晨行散罢，沿溪恣回转。屡听白社钟，时遇青林笕。名园构城阿，绮阁俯荒畎。风物果泬漻，襟抱况修缅。元冬花尚开，亭午露犹泫。繁条结危嵏，明流挂层巘。而我伫山椒，支筇更登践。沓嶂红灭没，回冈碧清浅。雨歇邻塘深，日霁遥墟显。下有古钵池，溪毛绿如藓。皎镜一以开，生绡问谁剪。始信境象幽，高下任遴选。我生疲津梁，何能学淟涊。旷识协林峦，高怀薄轩冕。庶几和天倪，幽默获所遣。
冬日过水绘园作
作者：陈维崧
朝代：清

萧晨行散罢，沿溪恣回转。屡听白社钟，时遇青林笕。名园构城阿，绮阁俯荒畎。风物果泬，襟抱况修缅。元冬花尚开，亭午露犹泫。繁条结危嵏，明流挂层巘。而我伫山椒，支筇更登践。沓嶂红灭没，回冈碧清浅。雨歇邻塘深，日霁遥墟显。下有古钵池，溪毛绿如藓。皎镜一以开，生绡问谁剪。始信境象幽，高下任遴选。我生疲津梁，何能学淟涊。旷识协林峦，高怀薄轩冕。庶几和天倪，幽默获所遣。
凄凉犯·哭云间友人金蓬山和钱莼䰻韵
作者：陈维崧
朝代：清

秦淮水阁微茫景，回船使酒如昨。笛床茗椀，烟帆雨幔，麝盟粉约。江涛喷薄。短咏长吟间作。戏呼余、长鬣者，烛下恣嘲谑。重过酒垆，纵歌谱犹存，翠凋珠铄。玉京伴侣，似人间、也愁离索。促返蓬山，果然去、骖鸾跨鹤。砑香笺，漫写沈吟怎睡著。
凄凉犯·哭云间友人金蓬山和钱莼䰻韵
作者：陈维崧
朝代：清
体裁：词

秦淮水阁微茫景，回船使酒如昨。笛床茗碗，烟帆雨幔，麝盟粉约。江涛喷薄。短咏长吟间作。戏呼余、长鬣者，烛下恣嘲谑。重过酒垆，纵歌谱犹存，翠凋珠铄。玉京伴侣，似人间、也愁离索。促返蓬山，果然去、骖鸾跨鹤。砑香笺，漫写沉吟怎睡着。
凄凉犯·寒柝
作者：陈维崧
朝代：清
体裁：词

一星星火红犹在，更阑空馆才觉。甚地勾栏，那条京瓦，喑呜腷脯。墙根市角。风递到、一城郭索。终不然、啼蛄吊月，或是夜丝络。此际无衣子，冷巷闲坊，睡何曾着。敲时和梦，似徐抛、零星珠雹。陡触霜威，愁杀是、此身寒薄。砉崩腾，柝声四起山月落。
凄凉犯·寒柝
作者：陈维崧
朝代：清

一星星火红犹在，更阑空馆才觉。甚地勾栏，那条京瓦，喑呜腷脯。墙根市角。风递到、一城郭索。终不然、啼蛄吊月，或是夜丝络。此际无衣子，冷巷闲坊，睡何曾著。敲时和梦，似徐抛、零星珠雹。陡触霜威，愁杀是、此身寒薄。砉崩腾，柝声四起山月落。
减字木兰花 其二 题恽南田为潘原白所画绛帻横秋图二首
作者：陈维崧
朝代：清
体裁：词

陈仓祠古，当日霸王全系汝。丛桂天空，舐药还闻伴八公。而今老大，笑尔会稽鸡太哑。莫管昏晨，斯世谁为起舞人。
减字木兰花 岁暮灯下作家书竟再繫数词楮尾七首 其一
作者：陈维崧
朝代：清
体裁：词

天涯飘泊，湖雨湘烟无定著。暗数从前，汝嫁黔娄二十年。当时两小，乐卫人誇门第好。零落而今，累汝荆钗伴藁砧。
减字木兰花 岁暮灯下作家书竟再繫数词楮尾七首 其七
作者：陈维崧
朝代：清
体裁：词

客船风雨，冷雁湿猿齐夜语。欲作家书，腹转车轮一字无。经年如此，愁里光阴能有几。预报归期，又在梅开似雪时。
减字木兰花 岁暮灯下作家书竟再繫数词楮尾七首 其三
作者：陈维崧
朝代：清
体裁：词

今年离别，石畔梅花开似雪。骏马驰坡，又见流光换碧罗。归鞍暂息，看汝机边还作织。秋月当头，重附租船江岸游。
减字木兰花 岁暮灯下作家书竟再繫数词楮尾七首 其二
作者：陈维崧
朝代：清
体裁：词

余年二十，粗晓读书兼射猎。三十蹉跎，鼓瑟吹篪奈若何。堪怜阿堵，垂老讵曾亲识汝。沟水东西，何用男儿意气为。
减字木兰花 岁暮灯下作家书竟再繫数词楮尾七首 其五
作者：陈维崧
朝代：清
体裁：词

曲阿湖上，重看縠纹平似掌。及到邗沟，丝雨斜风水驿愁。败荷衰柳，且罢程邮红玉酒。群盗如毛，月黑邻船响箭刀。
减字木兰花 岁暮灯下作家书竟再繫数词楮尾七首 其六
作者：陈维崧
朝代：清
体裁：词

吴霜点鬓，客况文情都落尽。检点行装，泪滴珍珠叠满箱。并州曾到，也拟开怀还一笑。尘务相牵，执手云郎送上船。
减字木兰花 岁暮灯下作家书竟再繫数词楮尾七首 其四
作者：陈维崧
朝代：清
体裁：词

地名破冢，郭璞墓前波浪汹。细剔银缸，话尽秋宵角枕凉。橘红橙绿，九月敬亭山畔宿。水鸟斜飞，又逐孤篷一夜归。
减字木兰花 过惠山九华庵 系某氏废园
作者：陈维崧
朝代：清

石蹲奇兽，兀奡玲珑真险秀。涧束春罗，窈窕空明足淡沲。閒庭谁到，只许碧空悬冷瀑。些事消魂，剩有秋千断板存。
减字木兰花 题恽南田为潘原白所画绛帻横秋图二首 其一
作者：陈维崧
朝代：清
体裁：词

花冠粉距，昂首晴秋羞哙伍。恼杀诗翁，得失偏呶鸡与虫。乾坤夜黑，何日一鸣天下白。角角堪惊，总是秦关过客声。
减字木兰花 题恽南田为潘原白所画绛帻横秋图二首 其二
作者：陈维崧
朝代：清

陈仓祠古，当日霸王全繫汝。丛桂天空，舐药还闻伴八公。而今老大，笑尔会稽鸡太哑。莫管昏晨，斯世谁为起舞人。
减字木兰花·上巳后一日途次洧川
作者：陈维崧
朝代：清

花红草绿，昨日浓春经阮曲。碎雨零烟，今日愁人过洧川。三春去半，半付邮亭和驿馆。溱洧潺湲，上巳无人出采兰。
减字木兰花·佐家为阎牛叟赋
作者：陈维崧
朝代：清

鱼租雁税，健妇持门心力瘁。黾勉钱刀，助得男儿意气豪。家缘中落，轧轧机床拚织作。国士桥边，剩有萧萧冷砚田。
减字木兰花·岁暮灯下作家书竟再繫数词楮尾七首
作者：陈维崧
朝代：清

天涯飘泊，湖雨湘烟无定著。暗数从前，汝嫁黔娄二十年。当时两小，乐卫人誇门第好。零落而今，累汝荆钗伴藁砧。余年二十，粗晓读书兼射猎。三十蹉跎，鼓瑟吹篪奈若何。堪怜阿堵，垂老讵曾亲识汝。沟水东西，何用男儿意气为。今年离别，石畔梅花开似雪。骏马驰坡，又见流光换碧罗。归鞍暂息，看汝机边还作织。秋月当头，重附租船江岸游。地名破冢，郭璞墓前波浪汹。细剔银缸，话尽秋宵角枕凉。橘红橙绿，九月敬亭山畔宿。水鸟斜飞，又逐孤篷一夜归。曲阿湖上，重看縠纹平似掌。及到邗沟，丝雨斜风水驿愁。败荷衰柳，且罢程邮红玉酒。群盗如毛，月黑邻船响箭刀。吴霜点鬓，客况文情都落尽。检点行装，泪滴珍珠叠满箱。并州曾到，也拟开怀还一笑。尘务相牵，执手云郎送上船。客船风雨，冷雁湿猿齐夜语。欲作家书，腹转车轮一字无。经年如此，愁里光阴能有几。预报归期，又在梅开似雪时。
减字木兰花·广陵旅邸送三弟纬云南归
作者：陈维崧
朝代：清

佛狸城下，兄弟禅房通夜话。红土山头，兄往吴陵弟亳州。一鞭春暮，重过竹西三日住。江上斜晖，弟作归人兄未归。
减字木兰花·渡江宿弟斐玉家
作者：陈维崧
朝代：清

江南江北，握手相看那易得。今夜重逢，翠筱黄花伴烛红。浮杯大嚼，顾我何如家弟乐。车马湖边，明日西风绝可怜。
减字木兰花·秋雨过红板桥
作者：陈维崧
朝代：清

当年此地，销魂人记销魂事。妙舞轻歈，不是柔奴定态奴。西风古道，二十年来人渐老。漠漠迢迢，秋雨重经红板桥。
减字木兰花·送五弟阿龙
作者：陈维崧
朝代：清

阿龙最小，失母随兄偏了了。四岁离乡，今日重逢断我肠。阮家姑母，犹子情深思汝久。此去相依，莫以怀吾泪湿衣。
减字木兰花·送四弟子万
作者：陈维崧
朝代：清
体裁：词

前年飞絮，我到故园君已去。今岁青山，君又南行我未还。吴云郢树，泪洒临岐无一语。再唱离歌，六幅蒲帆奈汝何。
减字木兰花·送四弟子万
作者：陈维崧
朝代：清

前年飞絮，我到故园君已去。今岁青山，君又南行我未还。吴云郢树，泪洒临歧无一语。再唱离歌，六幅蒲帆奈汝何。
减字木兰花·酷暑马上口占
作者：陈维崧
朝代：清

阳乌酣战，身似吴牛偏易喘。缓辔彷徨，我有田园万斛凉。桐廊茗汁，此事如今那可得。黄鸟多情，小店风潭啭一声。
减字木兰花·题山阴何奕美小像
作者：陈维崧
朝代：清

多年枯树，屈铁拗铜阴翠冱。野涧萧林，闲坐幽人抱膝吟。传家碧血，怕听子规啼夜月。莫便还乡，霸国山川冷夕阳。
减字木兰花·题彭爰琴小像
作者：陈维崧
朝代：清

隋宫丝管，曾醉倡家红玉椀。瘦马芦沟，又上燕姬卖酒楼。十年一别，往事濛濛那可说。画里逢君，同把扬州月色分。
减字木兰花·题彭爰琴小像
作者：陈维崧
朝代：清
体裁：词

隋宫丝管，曾醉倡家红玉碗。瘦马芦沟，又上燕姬卖酒楼。十年一别，往事濛濛那可说。画里逢君，同把扬州月色分。
减字木兰花·题恽南田为潘原白所画绛帻横秋图二首
作者：陈维崧
朝代：清

花冠粉距，昂首晴秋羞哙伍。恼杀诗翁，得失偏呶鸡与虫。乾坤夜黑，何日一鸣天下白。角角堪惊，总是秦关过客声。陈仓祠古，当日霸王全繫汝。丛桂天空，舐药还闻伴八公。而今老大，笑尔会稽鸡太哑。莫管昏晨，斯世谁为起舞人。
凤凰台上忆吹箫·和漱玉词
作者：陈维崧
朝代：清

蘸水垂杨，漫天丝柳，千条万绪楼头。正圆冰清浅，斜靠帘钩。拟把玉容重整，才匀面、怊怅还休。恹恹甚，今春三月，忒似深秋。堪羞。韶华纵好，奈旧情已换，往事难留。只梁间玉剪，劝我登楼。帘押朦胧未捲，青山外、不忍凝眸。无过是，潇潇春雨，点点离愁。
凤凰台上忆吹箫·广陵送孙介夫之石城
作者：陈维崧
朝代：清

红板桥头，方山栅口，中流冷拨吴装。正萤飞冰簟，蝉咽银床。经过郗僧施宅，青溪曲、曲似回肠。云水外，千年陈迹，一片新凉。堂堂。过江人物，记畴昔狮儿，亦号孙郎。奈残山剩垒，极浦斜阳。持底寄愁天上，君须问、旧日平康。还则怕，菖蒲花老，燕子楼荒。
凤凰台上忆吹箫·本意
作者：陈维崧
朝代：清

贵主亭台，真妃环佩，月中凤吹悠悠。占人间天上，两处风流。一自彩鸾齐跨，双携手、玉宇琼楼。咸阳树，宫娥怅望，仙驭难留。回眸。人民都换，望渭水秦川，顿惹閒愁。叹重关百二，废苑成秋。千载鲍鱼孙子，沙邱路、大药难求。逌然啸，青天碧海，夜夜清讴。
凤凰台上忆吹箫·汤阴城外十里，丝杨夹堤互引，额以柳廊名极竛隽，词以纪之
作者：陈维崧
朝代：清

淇水潺湲，爵台馺遝，中原泼火年光。渐汤阴城下，陈迹荒凉。一带丝杨蘸马，晴漪皱、宛转长廊。萦人处，轻阴轻暝，窨就鹅黄。思量。添些蝉韵，便一襟秋思，那让吾乡。记离离水驿，小小虫娘。白苧新裁春雪，凭肩处、柳外贪凉。中年也，情随飞絮，一样微茫。
凤凰台上忆吹箫·秣陵怀古
作者：陈维崧
朝代：清

红板桥南，锦衣仓北，金陵从古皇州。记离宫墙外，年少潜游。忽听九重仙乐，东风细、声度龙楼。依稀认，宁王玉笛，贺老箜篌。悠悠。南朝风景，看几遍桃红，白了人头。算刘郎易老，嬴女难留。三十六宫何在，斜阳外、隐隐离愁。伤心极，后湖菱蔓，一片渔舟。
凤凰台上忆吹箫·闰六月七日为牛女作懊恼词
作者：陈维崧
朝代：清

翠鹊桥虚，珠匏路杳，懊侬情思无憀。奈粉河一望，灵匹难招。寄语天边织室，双鸳杵、纤指休抛。停梭怨，金徒箭永，青女妆遥。迢迢。常时此夜，正微褰麝㡠，小驾龙轺。记衣香鬓影，髣髴今宵。屈指经年离别，依然又、泪滴红绡。差喜是，凉秋不远，准备魂消。
凤凰台上忆吹箫·题宋楚鸿倚楼词卷
作者：陈维崧
朝代：清

百万呼卢，十千买醉，世间何策驱愁。惹铜仙多事，铅泪长流。一片唐陵汉寝，遗基在、舞罢歌休。何况是，败荷衰柳，总不宜秋。凝眸。金荃一卷，问宋玉家乡，陆瑁湖头。怅频年踪迹，只客皇州。欲觅燕昭旧事，高台畔、野水悠悠。无聊甚，闲吟闲写，满幅银钩。
凤凰阁·元夕后一日同云臣放庵过安乐禅院
作者：陈维崧
朝代：清

枉东风费力，陌头飘掠。无灯何处好吹落。独有一枝梅蕊，春意先觉。且步过、寺桥溪阁。一声幽磬，香气暗萦林薄。寺门小立盼寥廓。流水外，远山尖，积雪埋却。甚日睹、翠螺如削。
凤凰阁·汴京夜雨
作者：陈维崧
朝代：清

被东风送到，东京更鼓。又添隔巷数声杵。暗想半生沦落，廿载羁旅。总不比、今番凄楚。朦胧枕畔，不断吴娘鸣橹。醒来有甚好心绪。人瘦也，怪黄花，瘦也如许。滴不了、秋檐夜雨。
凤凰阁·虎邱喜遇侯记原大年
作者：陈维崧
朝代：清

记摘船吟雨，倚楼题柳。樊川水榭暂携手。一自消魂赋别，几度回首。沈家令、带围较瘦。帽檐微侧，斟酌桥边闲走。故人忽遇半塘口。知尹绿，小轩前，丛桂开久。却底事、还眠虎阜。
凤衔杯·偶感
作者：陈维崧
朝代：清

弱柳丝丝街前漾。正初学、小蛮腰样。有隔水红墙，翠楼倒映墙头上。听楼内、三弦响。恰重经，人已往。帽檐斜、倚风凝想。只似梦如烟，柳花扑地漫天放。寻不出、伊门巷。
凤衔杯·观音山游暮归即景
作者：陈维崧
朝代：清

香红暖翠风吹散。依旧在、心头嵌满。恰残梦懵腾，墙围青粉谁家馆。正隔水、飘歌板。柳丝楼，梨花苑。雨濛濛、画船归晚。剩荠菜连天，檀心娇煞无人管。黄了春城一半。
击梧桐·夏日同友人过竹逸斋头小饮赋此纪事
作者：陈维崧
朝代：清
体裁：词

毒热镕金，火云焦釜，喘月吴牛无那。剥啄声，谁拉我。过君高馆，科头而卧。只愁避暑何方，除是剪却，乱峰千朵。更上危楼，快劈么弦，弹得冰天都破。小饮深谈，耳酣气热，不顾旁人而唾。算今古，几贤愚，讵有斯人长饿。归去先生烂醉，任他拍手群儿骂，且踏着、一街新月，把小词閒做。
击梧桐·夏日同友人过竹逸斋头小饮赋此纪事
作者：陈维崧
朝代：清

毒热镕金，火云焦釜，喘月吴牛无那。剥啄声，谁拉我。过君高馆，科头而卧。只愁避暑何方，除是剪却，乱峰千朵。更上危楼，快劈么弦，弹得冰天都破。小饮深谈，耳酣气热，不顾旁人而唾。算今古，几贤愚，讵有斯人长饿。归去先生烂醉，任他拍手群儿骂，且踏著、一街新月，把小词閒做。
击梧桐·酒阑感赋
作者：陈维崧
朝代：清

被酒阳狂，当歌慨慷，几遍雄心肮脏。芦中人，灶下养。市南屠狗，城东卖酱。更邀昔日知交，白掷剧饮，掀髯抵掌。击碎唾壶，拍碎胡琴，旧事流波一往。想像衣香，沈吟手粉，十载后堂情状。灯灺后，梦回时，曾否玉人无恙。醉后猛然思省，人生何必定多情，且潦倒、短衣射虎，学蓝田李广。
击梧桐·酒阑感赋
作者：陈维崧
朝代：清
体裁：词

被酒阳狂，当歌慨慷，几遍雄心肮脏。芦中人，灶下养。市南屠狗，城东卖酱。更邀昔日知交，白掷剧饮，掀髯抵掌。击碎唾壶，拍碎胡琴，旧事流波一往。想像衣香，沉吟手粉，十载后堂情状。灯灺后，梦回时，曾否玉人无恙。醉后猛然思省，人生何必定多情，且潦倒、短衣射虎，学蓝田李广。
刘逸民隐如
作者：陈维崧
朝代：清

昔余丙申岁，读书长洲县。章华宋大夫，相与共笔砚。夹河幽巷绕，入市清溪漩。风物本芳嘉，追随悉英彦。刘惔宋家邻，尤与陈生善。流连说生平，跌宕多顾盼。君也性温慎，十步必缱绻。及其感慨时，焱然闪岩电。酷爱《湖海集》，搜录日不倦。虿尾与银钩，错落铺黄绢。吴城七月秋，别我赴京甸。同门八九人，联袂临流饯。君时醉起舞，长袖风中卷。赠以珊瑚鞭，饰以黄金钿。莫矜红颜好，宫中妒娇面。莫言白璧完，连城轻自眩。运至慕荣华，愁来忆贫贱。刘生方策名，欻遘贤关变。是时盛苞苴，富人工汲援。铜山砉然开，中有集贤院。乌裸作主司，郑白朕翩荐。谁令黔娄生，误厕时流选。昆冈一旦焚，玉石何由见？刘生恬淡人，竟受谗言煽。白月照阛扉，不是昭阳殿。凄凄范蔚宗，恻恻书团扇。戍君玄菟郡，插君白羽箭。君躯绝短小，何以能征战？君身非金石，何以堪忧怨？刘琨绕指柔，夙昔曾百炼。江东西风起，莼鲈可以膳。待君君不来，泪下如流霰。
别紫云
作者：陈维崧
朝代：清

二度牵衣送我行，《并州》才唱泪纵横。生憎一片江南月，不是离筵不肯明。
剔银灯·佛手柑不至词以寄慨
作者：陈维崧
朝代：清
体裁：词

记得常年此际，风送闽天柑子。珠舶帆轻，花洋浪细，香遍吴头楚尾。武夷仙使，向缥渺、鲤湖传至。讵料岩关笳吹，竟隔千山万水。天竺烟深，潮音月落，今日不知何世。匆匆弹指，都不道、江山如此。
剔银灯·佛手柑不至词以寄慨
作者：陈维崧
朝代：清

记得常年此际，风送闽天柑子。珠舶帆轻，花洋浪细，香遍吴头楚尾。武夷仙使，向缥缈、鲤湖传至。讵料岩关笳吹，竟隔千山万水。天竺烟深，潮音月落，今日不知何世。匆匆弹指，都不道、江山如此。
剔银灯·春景
作者：陈维崧
朝代：清

阵阵兰情水意，队队描朱刷翠。小巷蘼芜，斜街皂荚，都被雨酥烟腻。东风多致，簸弄做、卖饧天气。莫负年光韶媚，早办渔樵家计。故国繁华，前生诗酒，身似浔阳江伎。且拚沈醉，做蝴蝶、向花间睡。
剔银灯·春景
作者：陈维崧
朝代：清
体裁：词

阵阵兰情水意，队队描朱刷翠。小巷蘼芜，斜街皂荚，都被雨酥烟腻。东风多致，簸弄做、卖饧天气。莫负年光韶媚，早办渔樵家计。故国繁华，前生诗酒，身似浔阳江伎。且拚沉醉，做蝴蝶、向花间睡。
剔银灯·灯节前一日雨中云臣招同桢百大士雪持集饮蝶庵即事
作者：陈维崧
朝代：清

记得升平佳丽，此夜是、上元天气。圆月打头，暗尘随马，阵阵梅边水际。茜裙珠髻，喧笑处、香街声沸。今岁冷清清地，未晚禁城先闭。一盏灯昏，千家门掩，酿就春寒恁细。雨丝飘砌，展几叠、小屏图醉。
劝金船·茶花
作者：陈维崧
朝代：清

绿纱窗底幽姿喷，亸白花盈寸。玉娥小剪明罗晕，递顾渚佳信。檀心暗蹙，悄向胆瓶安顿。最喜妆楼小撚，偏解春困。茶娘家与春山近，雨过香成阵。不知名处花尤俊，好傍人蝉鬓。懊恼滇茶，长把红芳相混。谁似伊行素雅，并没脂粉。
十二时·偶忆
作者：陈维崧
朝代：清

绵濛二月如酥雨，做出销魂天气。更独客、冷清清地。拚只向、红篝倚。灯灺香焦，天寒酒醒，往事难提起。想那日、元夜迷藏，禊日秋千，人在绿杨丝里。更当初、戟门嬉戏。一部烟花轶记。帘畔分钗，屏间惜曲，无限恹恹意。便海棠月上，夜深谁放花睡。奈几年、飘零羁旅，已隔千山万水。昨岁铜街，记曾一见，隐隐卓金车子。恰柳花如梦，又早香输过矣。
十二时·观猎
作者：陈维崧
朝代：清

尽生平、骨偏腾上，那识世间刘表。嗟落魄、古长安道。市上荆高又少。见说城南，群公会猎，抚掌轰然笑。有十队、细马轻裘，硬箭强弓，围簇盘雕绣袄。往观乎、且为豪耳，莫以粗材相诮。斛律诸人，敖曹若辈，马上诗偏妙。倏？鸣饿鸱，拂林迅落飞鸟。坐平冈、燎狐炙彘，燕女如花回抱。热洛河斟，婆罗门舞，浑不似弹边调。只李陵安在，碑前野乌群噪。
十二时·观猎
作者：陈维崧
朝代：清
体裁：词

尽生平、骨偏腾上，那识世间刘表。嗟落魄、古长安道。市上荆高又少。见说城南，群公会猎，抚掌轰然笑。有十队、细马轻裘，硬箭强弓，围簇盘雕绣袄。往观乎、且为豪耳，莫以粗材相诮。斛律诸人，敖曹若辈，马上诗偏妙。倏�鸣饿鸱，拂林迅落飞鸟。坐平冈、燎狐炙彘，燕女如花回抱。热洛河斟，婆罗门舞，浑不似弹边调。只李陵安在，碑前野乌群噪。
十二时·观猎
作者：陈维崧
朝代：清

尽生平、骨偏腾上，那识世间刘表。嗟落魄、古长安道。市上荆高又少。见说城南，群公会猎，抚掌轰然笑。有十队、细马轻裘，硬箭强弓，围簇盘雕绣袄。往观乎、且为豪耳，莫以粗材相诮。斛律诸人，敖曹若辈，马上诗偏妙。倏𩩉鸣饿鸱，拂林迅落飞鸟。坐平冈、燎狐炙彘，燕女如花回抱。热洛河斟，婆罗门舞，浑不似弹边调。只李陵安在，碑前野乌群噪。
千秋岁 其一 咏纸鸢二首
作者：陈维崧
朝代：清
体裁：词

翩翩自喜，跌宕青天里。麦铁杖，鸢肩子。盘空筝夜叫，削草鹰秋起。轻俊也，一场搬弄真儿戏。三十年前事，触着难忘记。杨花港，桃花寺。邻童谁更在，老眼频经此。重拈看，原来依旧情如纸。
千秋岁 其二 咏纸鸢二首
作者：陈维崧
朝代：清
体裁：词

摩空决起，此事偶然耳。材最小，风偏利。轻狂应有恨，浩荡凭谁致。须记取，青春牢把长绳系。已自飞腾遂，也算云霄器。莫浪语，休私喜。送来天上便，望向城头悸。真险着，老夫只合街头睡。
千秋岁 其二 寿柏乡魏相国二首
作者：陈维崧
朝代：清
体裁：词

沙堤隐隐，直接丹霄近。臣稷契，君尧舜。天留黄阁老，月炤头厅印。还说道，秋期今日悬弧准。帘外凉飙紧，阶下新桐引。仙酝熟，宫袍俊。地居卿贰上，骨带神仙分。齐献祝，恒山苍翠堆千寸。
千秋岁 咏纸鸢二首 其一
作者：陈维崧
朝代：清

翩翩自喜，跌宕青天里。麦铁杖，鸢肩子。盘空筝夜叫，削草鹰秋起。轻俊也，一场搬弄真儿戏。三十年前事，触著难忘记。杨花港，桃花寺。邻童谁更在，老眼频经此。重拈看，原来依旧情如纸。
千秋岁 咏纸鸢二首 其二
作者：陈维崧
朝代：清

摩空决起，此事偶然耳。材最小，风偏利。轻狂应有恨，浩荡凭谁致。须记取，青春牢把长绳繫。已自飞腾遂，也算云霄器。莫浪语，休私喜。送来天上便，望向城头悸。真险著，老夫只合街头睡。
千秋岁 寿柏乡魏相国二首 其一
作者：陈维崧
朝代：清
体裁：词

黑头台鼎，画戟牙门整。文笔健，风裁正。芙蓉丞相府，屈轶中书令。论事业，从来魏自同于丙。北斗斜珠柄，南苑陈金镜。司马相，臣民庆。明堂朝玉帛，太庙编钟磬。鱼水乐，千秋不数贞观盛。
千秋岁 寿柏乡魏相国二首 其二
作者：陈维崧
朝代：清

沙堤隐隐，直接丹霄近。臣稷契，君尧舜。天留黄阁老，月照头厅印。还说道，秋期今日悬弧准。帘外凉飙紧，阶下新桐引。仙酝熟，宫袍俊。地居卿贰上，骨带神仙分。齐献祝，恒山苍翠堆千寸。
千秋岁·咏纸鸢二首
作者：陈维崧
朝代：清

翩翩自喜，跌宕青天里。麦铁杖，鸢肩子。盘空筝夜叫，削草鹰秋起。轻俊也，一场搬弄真儿戏。三十年前事，触著难忘记。杨花港，桃花寺。邻童谁更在，老眼频经此。重拈看，原来依旧情如纸。摩空决起，此事偶然耳。材最小，风偏利。轻狂应有恨，浩荡凭谁致。须记取，青春牢把长绳繫。已自飞腾遂，也算云霄器。莫浪语，休私喜。送来天上便，望向城头悸。真险著，老夫只合街头睡。
千秋岁·寿柏乡魏相国二首
作者：陈维崧
朝代：清

黑头台鼎，画戟牙门整。文笔健，风裁正。芙蓉丞相府，屈轶中书令。论事业，从来魏自同于丙。北斗斜珠柄，南苑陈金镜。司马相，臣民庆。明堂朝玉帛，太庙编钟磬。鱼水乐，千秋不数贞观盛。沙堤隐隐，直接丹霄近。臣稷契，君尧舜。天留黄阁老，月照头厅印。还说道，秋期今日悬弧准。帘外凉飙紧，阶下新桐引。仙酝熟，宫袍俊。地居卿贰上，骨带神仙分。齐献祝，恒山苍翠堆千寸。
千秋岁·沧州戴浴扶以人日悬弧作词以赠
作者：陈维崧
朝代：清

新鹰决眦，已作摩空势。笔阵快，词锋锐。温邢何足道，燕许真同辈。才八斗，綵毫人是青云器。鹂砭君家事，三礼笺完未。才地盛，门风贵。新春欢七日，小令歌千岁。微醉也，斜飞玉燕东风细。
千秋岁引·寿蘧庵先生七十
作者：陈维崧
朝代：清

松作龙形，枣如瓜大。游戏神通复何碍。当初摇鞭过韦杜，而今泛宅来吴会。凤凰池，麒麟阁，抽身快。且喜墨离山泼黛，且喜元宵灯尚赛。万事难消风月债。茶铛沸来同字煮，酒旗挑处和愁卖。四时花，三弄笛，身长在。
华胥引·咏走马灯
作者：陈维崧
朝代：清

烟中铠仗，影里弓刀，往来似织。一片空明，夹纱水墨描蜹翼。笑问何代兵争，更何朝方国。滚遍街楼，有人喧笑帘隙。些子光阴，恰一般、星驰飙激。寸人豆马，依然幡幢戛击。料想灰飞烛烬，战场方息。顷刻收灯，红毬闷靠墙壁。
卓牌儿·夏日咏闺人斗叶子
作者：陈维崧
朝代：清

遥窥两重门，群掩映、凝烟碧幌。卐字槅底，凭肩语笑，冰纹廊后，亸鬟沈想。风流小南唐，金叶子、描鸾小样。斑几滑笏玲珑，蜡笺纤脆轻盈，打来偏响。七红四赏。更花戳、京城新创。兰闺似掌。俨楚汉情状。赢得帘西红鹦鹉，也隔屏山注望。私讲。笑粉装刘项。
卓牌儿·夏日咏闺人斗叶子
作者：陈维崧
朝代：清
体裁：词

遥窥两重门，群掩映、凝烟碧幌。卐字槅底，凭肩语笑，冰纹廊后，亸鬟沉想。风流小南唐，金叶子、描鸾小样。斑几滑笏玲珑，蜡笺纤脆轻盈，打来偏响。七红四赏。更花戳、京城新创。兰闺似掌。俨楚汉情状。赢得帘西红鹦鹉，也隔屏山注望。私讲。笑粉装刘项。
卓牌儿·联吟为阎牛叟赋
作者：陈维崧
朝代：清

谁填杏花天，却满幅、春愁无赖。凤纸正叠，狸毫乍弄，笼鹦报道，娘来帘外。新词讶轻狂，一半是、狂奴故态。几遍绕柱循廊，一回暗想胡猜，蹙他蛾黛。瓶容旋解。毕竟是，清新堪爱。乌丝小楷。要麝墨新洒。今日营斋营葬讫，石竹罗裙早坏。裙带。字斜行还在。
卖字翁歌为方坦庵先生赋
作者：陈维崧
朝代：清

龙眠老子真豪雄，一生破浪乘长风。行年七十正矍铄，自号城南卖字翁。雪花打门月在地，破屋槎丫矗三四。广陵城中醉尉多，老翁自卖床头字。韭花帖上骨格殊，春蚕锦虿光模糊。洞庭霜柑三百颗，不数凤尾还官奴。拦街小儿拍手笑，老翁掉头只长啸。此翁游戏无不为，忆昔金门大隐时。大儿扈跸五柞馆，小儿从猎黄山陲。红墙海户奇毛净，玉粒思秋北风劲。诏赐从官尽击鲜，羽林年少知名姓。一朝赭衣出国门，牛车万里探河源。破讷沙头断行迹，康居城外愁人魂。吾闻神仙狡狯不可当，此翁亦复非寻常。作吏但未作仆射，流官讵止流夜郎。即今七十材力强，子孙满前身乐康。翁起弹筝余击缶，翁亟向前掩余口。人生万事难具陈，卖字且换东家酒。
卖字翁歌为方坦庵先生赋
作者：陈维崧
朝代：清
体裁：古风

龙眠老子真豪雄，一生破浪乘长风。行年七十正矍铄，自号城南卖字翁。雪花打门月在地，破屋槎桠矗三四。广陵城中醉尉多，老翁自卖床头字。韭花帖上骨格殊，春蚕锦虿光模糊。洞庭霜柑三百颗，不数凤尾还官奴。拦街小儿拍手笑，老翁掉头只长啸。此翁游戏无不为，忆昔金门大隐时。大儿扈跸五柞馆，小儿从猎黄山陲。红墙海户奇毛净，玉粒思秋北风劲。诏赐从官尽击鲜，羽林年少知名姓。一朝赭衣出国门，牛车万里探河源。破讷沙头断行迹，康居城外愁人魂。吾闻神仙狡狯不可当，此翁亦复非寻常。作吏但未作仆射，流官讵止流夜郎。即今七十材力强，子孙满前身乐康。翁起弹筝余击缶，翁亟向前掩余口。人生万事难具陈，卖字且换东家酒。
南乡子 江南杂咏六首 其一
作者：陈维崧
朝代：清
体裁：词

天水沦涟。穿篱一只撅头船。万灶炊烟都不起。芒履。落日捞虾水田里。
南乡子 江南杂咏六首 其三
作者：陈维崧
朝代：清
体裁：词

户派门摊。官催后保督前团。毁屋得缗上州府。归去。独宿牛车滴秋雨。
南乡子 江南杂咏六首 其五
作者：陈维崧
朝代：清
体裁：词

万艘千船。今年米价减常年。乍可宣房填蚁穴。愁绝。不愿官家言改折。
南乡子 江南杂咏六首 其四
作者：陈维崧
朝代：清
体裁：词

鸡狗骚然。朝惊北陌暮南阡。印响西风猩作记。如鬼。老券排家验钤尾。
南乡子 清明后一日吴阊道中作二首 其一
作者：陈维崧
朝代：清
体裁：词

才过清明，东风怯舞不胜情。红袖楼头遥徙倚，垂杨里，阵阵纸鸢扶不起。
南乡子·其二
作者：陈维崧
朝代：清
体裁：词

夔魍喧豗。枫根渍酒纸成灰。泽国不知山国苦。铜鼓。醉觋夜深作蛮语。
南乡子·其二
作者：陈维崧
朝代：清
体裁：词

捲絮搓绵，雪满山头是纸钱。门外桃花墙内女，寻春路，昨日子规啼血处。
南乡子·其六
作者：陈维崧
朝代：清
体裁：词

笳盖从风。旌竿十丈压桯红。卜式相如争匿笑。惊告。同辈屠沽并佣保。
南乡子·和放公春暮感旧原韵
作者：陈维崧
朝代：清

老去杜樊川，怕学啼红小蜀鹃。花谢花开关底事。风前。捲了蓑衣上钓船。回想也徒然，往事如尘又似烟。偏是阿师忘不了，情牵。满院莺声卖酒天。
南乡子·咏吕仙堂葡萄
作者：陈维崧
朝代：清

谁放白毫光，万串晶毬缀讲堂。髣髴诸天璎珞会，飖飏。珠母轻盈出海洋。碧椀泻琼浆，何必金茎肺始凉。寄语蛮姬休浪哂，须尝。似否卿家十八娘。
南乡子·咏吕仙堂葡萄
作者：陈维崧
朝代：清
体裁：词

谁放白毫光，万串晶毬缀讲堂。髣髴诸天璎珞会，飖飏。珠母轻盈出海洋。碧碗泻琼浆，何必金茎肺始凉。寄语蛮姬休浪哂，须尝。似否卿家十八娘。
南乡子·咏春兰
作者：陈维崧
朝代：清

三月玉街寒，锦雨丝丝不肯乾。飘得卖花声到了，春兰。一种清芬胜麝檀。对此忆家山，手折红苕不忍看。还记那年寒食夜，幽欢。人在花香鬓影间。
南乡子·夏日午睡
作者：陈维崧
朝代：清

新竹罨中庭，荷盖初齐水面亭。屋小如㡓无客到，常扃。棐几藤床矮纸屏。蝶梦翅冥冥，行向槐安国内经。正拜南柯真太守，还醒。一片松涛沸枕楞。
南乡子·捣衣
作者：陈维崧
朝代：清

悄倚缭垣阴，蓦听谁家响暮砧。不是此声听不得，关心。自惜离愁万种深。夜梦别秋衾，趁了西风返故林。满巷砧声都一样，沈吟。黄叶村扉那处寻。
南乡子·捣衣
作者：陈维崧
朝代：清
体裁：词

悄倚缭垣阴，蓦听谁家响暮砧。不是此声听不得，关心。自惜离愁万种深。夜梦别秋衾，趁了西风返故林。满巷砧声都一样，沉吟。黄叶村扉那处寻。
南乡子·江南杂咏六首
作者：陈维崧
朝代：清

天水沦涟。穿篱一只撅头船。万灶炊烟都不起。芒履。落日捞虾水田里。夔魍喧豗。枫根渍酒纸成灰。泽国不知山国苦。铜鼓。醉觋夜深作蛮语。户派门摊。官催后保督前团。毁屋得缗上州府。归去。独宿牛车滴秋雨。鸡狗骚然。朝惊北陌暮南阡。印响西风猩作记。如鬼。老券排家验钤尾。万艘千船。今年米价减常年。乍可宣房填蚁穴。愁绝。不愿官家言改折。笳盖从风。旌竿十丈压桯红。卜式相如争匿笑。惊告。同辈屠沽并佣保。
南乡子·清明后一日吴阊道中作二首
作者：陈维崧
朝代：清

才过清明，东风怯舞不胜情。红袖楼头遥徙倚，垂杨里，阵阵纸鸢扶不起。捲絮搓绵，雪满山头是纸钱。门外桃花墙内女，寻春路，昨日子规啼血处。
南乡子·萤
作者：陈维崧
朝代：清

露井坐三更，无数幽辉印水精。忽地流将深竹去，身轻。却把深闺绣幔萦。惆怅记前生，鸳瓦曾经弄月明。閒话江都隋炀帝，含情。扇亸轻罗扑不成。
南乡子·邢州道上作
作者：陈维崧
朝代：清
体裁：词

秋色冷并刀，一派酸风卷怒涛。并马三河年少客，粗豪，皂栎林中醉射雕。残酒忆荆高，燕赵悲歌事未消。忆昨车声寒易水，今朝，慷慨还过豫让桥。
南乡子·邢州道上作
作者：陈维崧
朝代：清

秋色冷并刀，一派酸风捲怒涛。并马三河年少客，粗豪。皂栎林中醉射雕。残酒忆荆高，燕赵悲歌事未消。忆昨车声寒易水，今朝。慷慨还过豫让桥。
南柯子·午睡
作者：陈维崧
朝代：清

磁枕摇新竹，藤床荫瘦桐。人间亦有广寒宫，半亩荷亭几阵、藕丝风。簟滑凉于水，帱虚翠若空。花阴得失闹鸡虫，觉后掀髯一笑、夕阳红。
南柯子·席上赠让侯时客有语及蒋大鸿者因并忆之
作者：陈维崧
朝代：清

菊瘦人回棹，橙香客砑筝。相逢曾在凤凰城，记尔飞扬跋扈、旧时名。萍梗成遗叟，嶒嵘任老兵。停杯忽忆杜陵生，今夜一钩新月、若为情。
南柯子·蝶庵花下送苏生仲补游京师
作者：陈维崧
朝代：清

带醉翻楸局，佯憨恼绮筵。笑他柯烂不知年，输尔才拈红子、便通仙。挟瑟龙池上，鸣鞭凤阙前。妙龄绝艺有人怜，可忆江南分手、落花天。
南浦·泊舟江口
作者：陈维崧
朝代：清

吴樯晚眺，看隔江、螺髻碧离离。龙虎销沈无据，往事不胜悲。忆昔曹公饮马，对江流、横槊赋新诗。羡三吴人物，伯符公瑾，年少更雄姿。今古芒芒天堑，捲神鸦、日暮舞空祠。多少南朝事业，断岸矗残碑。月白估船铜斗，唱西风、云水正弥弥。叹多愁洗马，销魂偏在渡江时。
南浦·泊舟江口
作者：陈维崧
朝代：清
体裁：词

吴樯晚眺，看隔江、螺髻碧离离。龙虎销沉无据，往事不胜悲。忆昔曹公饮马，对江流、横槊赋新诗。羡三吴人物，伯符公瑾，年少更雄姿。今古芒芒天堑，捲神鸦、日暮舞空祠。多少南朝事业，断岸矗残碑。月白估船铜斗，唱西风、云水正瀰瀰。叹多愁洗马，销魂偏在渡江时。
南浦·秋景
作者：陈维崧
朝代：清

戍楼孤眺，莽秋云、一片画难成。烟驿萧萧易响，错认是风声。却被泬寥商气，刮一天、疏叶舞空城。叹钓台水榭，千年剩址，菱蔓绕湖生。极望溪山明瑟，向枫汀、茶崦眼偏明。闻道楼船下濑，十万水犀横。寄语鱼龙休夜，啸海门、月上定潮平。对碧梧红蓼，暮烟残照不胜情。
南阳怀古
作者：陈维崧
朝代：清

古庙巍峨石兽蹲，胎簪、桐柏矗龙门。涛冲古岸莓苔坼，派划长江竹箭浑。四渎躬桓缠虎节，百王薪楗荐牺尊。从来渭水称河胃，廷算深知费讨论。
南阳追感彭禹峰先生
作者：陈维崧
朝代：清

碧鸡霸府重人豪，金马都堂拥节旄。万里丹崖凭管钥，三年彩笔杂弓刀。苴兰质子槟榔酒，僰爨降王赤罽袍。一自渡泸人不返，冠军城结怨云高。
卜算子·租风瓜步
作者：陈维崧
朝代：清

风急楚天秋，日落吴山暮。乌柏红梨树树霜，船在霜中住。极目落帆亭，侧听催船鼓。闻道长江日夜流，何不流侬去？
卜算子·阻闸瓜步
作者：陈维崧
朝代：清

风急楚天秋，日落吴山暮。乌桕红梨树树霜，船在霜中住。极目落帆亭，侧听催船鼓。闻道长江日夜流，何不流侬去。
厅前柳·本意
作者：陈维崧
朝代：清

晚妆前。有一树，黄金缕，倍婵娟。秦楼上，蛮腰样，只思眠。才欲抱，便如烟。谢绣幕、轻萦姿愈俊，胜长街、抛掷堪怜。莫倚轻狂甚，便成绵。飘陌上，舞河边。
厌金杯·戏咏萤灯
作者：陈维崧
朝代：清

小似香囊，空于湘水，映疏萤、纱痕逾翠。墨花几幅，面面小徐熙，凉夜戏。茉莉梢头轻缀。频吹难灭，不剔长鲜，耿耿处、无情有思。楼昏月黑，嫌煞烛笼明，冰簟底。窥见一星星事。
双头莲·夏日过叔岱水墅铺同诸子观荷用放翁词韵
作者：陈维崧
朝代：清
体裁：词

老树空村，借风幔斜张，尽堪栖寄。饮如渴骥。碧筒劝领略，野香荷气。讵料苍莽中原，有粘天云水。依稀似。莼脆鲈肥，风光故园还记。携手散步林塘，羡无愁鸥鸟，向菱芦睡。江南游子。谁怜我水上，倚阑心事。拟倩系日长绳，奈斜阳贪逝。风飐处、十万红衣，乍眠旋起。
双头莲·夏日过叔岱水墅铺同诸子观荷用放翁词韵
作者：陈维崧
朝代：清

老树空村，借风幔斜张，尽堪栖寄。饮如渴骥。碧筒劝领略，野香荷气。讵料苍莽中原，有黏天云水。依稀似。莼脆鲈肥，风光故园还记。携手散步林塘，羡无愁鸥鸟，向菱芦睡。江南游子。谁怜我水上，倚阑心事。拟倩繫日长绳，奈斜阳贪逝。风飐处、十万红衣，乍眠旋起。
双头莲·留别集生
作者：陈维崧
朝代：清

孺子长贫，记少日江东，随余游射。重来客舍。但细数此地，旧游都谢。总被捲地西风，把烛花吹灺。成独夜。只有君家，榻悬为余仍下。忆昨食酒而悲，学王郎斫地，倚风悲咤。歌场舞榭。祇添了一夕，雨窗閒话。多少剩水残山，付丹青曹霸。笑客至、泥拔金钗，妆台轻骂。
双头莲·留别集生
作者：陈维崧
朝代：清
体裁：词

孺子长贫，记少日江东，随余游射。重来客舍。但细数此地，旧游都谢。总被捲地西风，把烛花吹灺。成独夜。只有君家，榻悬为余仍下。忆昨食酒而悲，学王郎斫地，倚风悲咤。歌场舞榭。祗添了一夕，雨窗閒话。多少剩水残山，付丹青曹霸。笑客至、泥拔金钗，妆台轻骂。
古歌留别季沧苇先生
作者：陈维崧
朝代：清

江头旅店一月坐，蜗涎疥壁蝙蝠大。街泥滑滑不肯乾，夜长挛缩谁能那。急鼓拉杂恰二更，老客羁孤刚一个。隔县故人归未归，路长力短徒歔欷。江风吹客速如箭，车轮历碌过君县。到门恰值君入门，失喜堕车狂欲旋。老颠掀却头上笠，洗脚燎衣一相见。呼朋连臂登君堂，我心明明镫烛光。昨冬堂堂岁欲徂，玉枪雪片椽烛粗。春蚕食纸响不歇，倡予和女歌乌乌。讵知一别即相见，陶陶孟夏重欢呼。鸾飘凤泊辞乡国，索米不成饥亦得。主人饯客夜未终，乱鸦飒沓啼酸风。腰下宝刀欲斫地，行间硬句真盘空。男儿颠踣傥不死，负此一饭非英雄。歌阑酒竭唾壶缺，大笑登车与君别。
古歌留别季沧苇先生·其一
作者：陈维崧
朝代：清

江头旅店一月坐，蜗涎疥壁蝙蝠大。街泥滑滑不肯乾，夜长挛缩谁能那。急鼓拉杂恰二更，老客羁孤刚一个。隔县故人归未归，路长力短徒歔欷。
古歌留别季沧苇先生·其三
作者：陈维崧
朝代：清

昨冬堂堂岁欲徂，玉枪雪片椽烛粗。春蚕食纸响不歇，倡予和女歌乌乌。讵知一别即相见，陶陶孟夏重欢呼。鸾飘凤泊辞乡国，索米不成饥亦得。
古歌留别季沧苇先生·其二
作者：陈维崧
朝代：清

江风吹客速如箭，车轮历碌过君县。到门恰值君入门，失喜堕车狂欲旋。老颠掀却头上笠，洗脚燎衣一相见。呼朋连臂登君堂，我心明明镫烛光。
古歌留别季沧苇先生·其四
作者：陈维崧
朝代：清

主人饯客夜未终，乱鸦飒沓啼酸风。腰下宝刀欲斫地，行间硬句真盘空。男儿颠踣傥不死，负此一饭非英雄。歌阑酒竭唾壶缺，大笑登车与君别。
合欢带·为吴陵宫掌雷赋催妆词
作者：陈维崧
朝代：清

羡绯罗、烛吐银墙。灯影背、响鸣珰。夹路如花还似雾，戟门前、步步荀香。剧怜春夜，花融锦瑟，月亚金堂。况画眉夫婿，清河小弟，杜曲诸郎。纱笼徐引，绣幕斜张。蓝桥捣就元霜。琼岛仙花偏并蒂，珠帘畔、一朵笙囊。朝来更喜，五铢裙细，百子钗长。问傍人、宜称何如，生憎唤作宫妆。
合欢带·为吴陵宫掌雷赋催妆词
作者：陈维崧
朝代：清
体裁：词

羡绯罗、烛吐银墙。灯影背、响鸣珰。夹路如花还似雾，戟门前、步步荀香。剧怜春夜，花融锦瑟，月亚金堂。况画眉夫婿，清河小弟，杜曲诸郎。纱笼徐引，绣幕斜张。蓝桥捣就玄霜。琼岛仙花偏并蒂，珠帘畔、一朵笙囊。朝来更喜，五铢裙细，百子钗长。问傍人、宜称何如，生憎唤作宫妆。
同友人过野寺
作者：陈维崧
朝代：清

春水碧于天，还与晴山赊翠。历历几家烟店，缀山边水次。莺声唤我过溪桥，扑帽暖香坠。风弄杏花低处，露前村野寺。
同梅杓司夜泊河桥
作者：陈维崧
朝代：清

一片河桥月，经年照客舟。不知春已尽，犹傍尔同游。镫火烟中暝，人家水上浮。浊醪拚醉倒，莫问大刀头。
同邓孝威集许元锡雪庵仿康乐体
作者：陈维崧
朝代：清

萧晨憩高斋，水木迭清映。绿筱卫华廊，红泉鉴明镜。？？文禽喈，噭噭羁雌竞。结衿更褰帷，疑义互谭诤。图史何稠华，琴尊复幽靓。仆类次公狂，近效长卿病。秉志协崎崟，抗怀谢尘阱。久客四节遒，多难百忧盛。一随彼美游，披藻奋妍咏。曛黑宁知疲，玉衡渐西柄。
同邓孝威集许元锡雪庵仿康乐体
作者：陈维崧
朝代：清
体裁：五言排律

萧晨憩高斋，水木迭清映。绿筱卫华廊，红泉鉴明镜。��文禽喈，噭噭羁雌竞。结衿更褰帷，疑义互谭诤。图史何稠华，琴尊复幽靓。仆类次公狂，近效长卿病。秉志协崎崟，抗怀谢尘阱。久客四节遒，多难百忧盛。一随彼美游，披藻奋妍咏。曛黑宁知疲，玉衡渐西柄。
同邓孝威集许元锡雪庵仿康乐体
作者：陈维崧
朝代：清

萧晨憩高斋，水木迭清映。绿筱卫华廊，红泉鉴明镜。𡄸𡄸文禽喈，噭噭羁雌竞。结衿更褰帷，疑义互谭诤。图史何稠华，琴尊复幽靓。仆类次公狂，近效长卿病。秉志协崎崟，抗怀谢尘阱。久客四节遒，多难百忧盛。一随彼美游，披藻奋妍咏。曛黑宁知疲，玉衡渐西柄。
后庭宴 春日同仲震过谯岩先生斋看牡丹 斋名壶天
作者：陈维崧
朝代：清

天宝名花，蓬莱新筑。君家最有仙家福。洛阳千里锦年光，摄来都向壶中缩。盈盈复蹬回廊，袅袅娇丝脆竹。绿窗低唱，换了华清曲。历乱夜灯红，被帘风小蹴。
和少游原韵
作者：陈维崧
朝代：清

今年愁似柳丝长。春宵梦断昭阳。杏花著雨隔帘香，瘦不成妆。十载流连蜂蝶，半生沦落湖湘。残红几斛扑衣裳，和泪同量。
和田郎中雯移居韵
作者：陈维崧
朝代：清
体裁：古风

斑斑兰兰薄苯车，西曹老子新搬家。忽逢柴车塞衢术，万牛蹙踏喧惊麚。城门且开詄荡荡，怪底偪侧踰彭衙。竹炉瓦铫响戛触，乱书破砚堆欹斜。葛洪移居绝类此，那得水部官梅花。若将此景上图画，只少鲍姑双髻鸦。先生大笑复何恨，我狂尚惯渔阳挝。秪愁秋雨井又塌，补天但愿烦女娲。
咏美人秋千
作者：陈维崧
朝代：清

昨夜湔裙罢，今日意钱回。粉墙正亚朱户，其外有铜街。百丈同心彩索，一寸双文画板，风飐绣旗开。低约腰间素，小摘鬓边牌。翩然上，掠绿草，拂苍苔。粉裙欲起未起，弄影惜身材。忽趁临风回鹘，快作点波新燕，糁落一庭梅。向晚半轮玉，隐隐照遗钗。
品令·夏夜
作者：陈维崧
朝代：清

夜色凉千顷。携笛簟、依金井。辘轳清冷。一天松籁，半规晶饼。慢泻流光，渐映素瓷绿茗。微茫杳冥。水廊外、风荷整。阑干碎拍，旧游何处，瑶京路永。簸满空庭，帘影树影鬓影。
哨遍·咏弹筝
作者：陈维崧
朝代：清
体裁：词

何处放娇，砑罗裙上，一寸销魂地。倚桃笙、恰恰罢梳头，正是恹恹天气。上青楼、轻拢鬓枣，乍挨纤笋，万种情如水。正搭定鲛绡，妆完义甲，十二钿蝉栉比。对玉荷、清影颤琼枝。又小语、流莺上柳丝。慢撚斜搊，鬟亸衫偏，那人情味。似秋夜楚天，急雨弹入空舲里。鼓神弦、含商嚼徵尽伶俐。拍碎棠梨，唱残红豆，一双玉剪低还起。印粉痕圆，凝愁声重，碧到眉峰无际。怪窗前、簌簌落红轻坠。见十五、檀奴绿窗西。要窃听、曲中私意。不觉阁住银筝，婉转筹身世。种玉前缘，簸钱旧事，脉脉萦牵不已。家乡秦陇几时归。此曲可怜犹在耳。
哨遍·咏弹筝
作者：陈维崧
朝代：清
体裁：词

何处放娇，砑罗裙上，一寸销魂地。倚桃笙、恰恰罢梳头，正是恹恹天气。上青楼、轻拢鬓枣，乍挨纤笋，万种情如水。正搭定鲛绡，妆完羲甲，十二钿蝉栉比。对玉荷、清影颤琼枝。又小语、流莺上柳丝。慢撚斜搊，鬟亸衫偏，那人情味。似秋夜楚天，急雨弹入空舲里。鼓神弦、含商嚼徵尽伶俐。拍碎棠梨，唱残红豆，一双玉剪低还起。印粉痕圆，凝愁声重，碧到眉峰无际。怪窗前、簌簌落红轻坠。见十五、檀奴绿窗西。要窃听、曲中私意。不觉阁住银筝，婉转筹身世。种玉前缘，簸钱旧事，脉脉萦牵不已。家乡秦陇几时归。此曲可怜犹在耳。
哨遍·曾庭闻至
作者：陈维崧
朝代：清
体裁：词

有客苍然，万里而来，精悍眉端做。诉蹉跎、少壮迅流波，算狂奴、半生磊砢。炙毂踝高谈，直惊帝座，周旋与我宁为我。嗟廿载河湟，全家关陇，虞兮其若之何。况赫连城下虎腥多。更无定河头毒龙窝。夜少毡房，马腹中间，鼾哈竟卧。邀羌女秦娥，豪猪皮染茜红靴。脱帽侮群帅，醉来遑恤其他。奈少妇穷边，三年浅土，坏罗裙被枫根裹。遂不觉神伤，悄焉泪湿，浮生渐识因果。乃豪气、狂踪尽摧挫。向法鼓、斋鱼修梵课。更谁知、劫风吹堕。今年作事大谬，又捩芦沟柁。道上路鬼，掫揄近日，前辈何其计左。东风下第渡滹沱，笑洛阳、黑貂裘破。
哨遍·读彭禹峰先生诗文全集竟跋词卷尾兼示令子中郎直上两君
作者：陈维崧
朝代：清
体裁：词

自古穰城，从来宛叶，崭绝夸形势。有千年、诸葛卧龙冈，萧萧英魂霸气。
其西引武关，商于六百，昔人以战为儿戏。其南控襄樊，析郦房竹，常产畸人烈士。
公也生值乱离时。好说剑、谈兵射且骑。须作猬张，箭如鸱叫，言天下事。
噫此世何为。岩疆好以公充饵。僰爨牂牁地，鬼磷生、鼓声死。
犹记靖州城，连营贼火，楚歌帐外凄然起。公左挈人头，右提酒瓮，大嚼辕门残胔。
奈缚他、乌获矐渐离。则女子、佣奴尽胜之。论通侯、羊头羊胃。
吾读公也全集，有刀声戛触，人声嘈囋，舞声綷䌨，更杂筑声凄异。
忽然牛饮酒池声，又鬼声、啾然林际。
哨遍·读彭禹峰先生诗文全集竟跋词卷尾兼示令子中郎直上两君
作者：陈维崧
朝代：清

自古穰城，从来宛叶，崭绝誇形势。有千年、诸葛卧龙冈，萧萧英魂霸气。其西引武关，商于六百，昔人以战为儿戏。其南控襄樊，析郦房竹，常产畸人烈士。公也生值乱离时。好说剑、谈兵射且骑。须作猬张，箭如鸱叫，言天下事。噫此世何为。岩疆好以公充饵。僰爨牂牁地，鬼燐生、鼓声死。犹记靖州城，连营贼火，楚歌帐外凄然起。公左挈人头，右提酒瓮，大嚼辕门残胔。奈缚他、乌获矐渐离。则女子、佣奴尽胜之。论通侯、羊头羊胃。吾读公也全集，有刀声戛触，人声嘈囋，舞声綷䌨，更杂筑声凄异。忽然牛饮酒池声，又鬼声、啾然林际。
哨遍·酒后柬丁飞涛即次其赠施愚山韵
作者：陈维崧
朝代：清
体裁：词

大叫高歌，脱帽欢呼，头没酒杯里。记昨年、马角未曾生，几唤公为无是。
君不见，庄生漆园傲吏，洸洋玩弄人间世。又不见信陵，暮年失路，醇酒妇人而已。
为汝拔剑上崦嵫。令虎豹、君门勿然疑。古人有云，虽不得肉，亦且快意。
君言在辽西，大鱼如阜海无际。饥咽冬青子，雪窖人、聊复尔。
土炕夜偏长，烛花坌涌，琵琶帐外连天起。更万里乡心，三更雁叫，那不愁肠如醉。
我劝君、莫负赏花时。幸归矣，长嘘复奚为。算人生、亦欲豪耳。
今宵饮博达旦，酒三行以后，汝为我舞，我为若语，手作拍张言志。
黄须笑捋凭红肌。论英雄、如此足矣。
哨遍·酒后柬丁飞涛即次其赠施愚山韵
作者：陈维崧
朝代：清

大叫高歌，脱帽驩呼，头没酒杯里。记昨年、马角未曾生，几唤公为无是。君不见，庄生漆园傲吏，洸洋玩弄人间世。又不见信陵，暮年失路，醇酒妇人而已。为汝拔剑上崦嵫。令虎豹、君门勿然疑。古人有云，虽不得肉，亦且快意。君言在辽西，大鱼如阜海无际。饥咽冬青子，雪窖人、聊复尔。土炕夜偏长，烛花坌涌，琵琶帐外连天起。更万里乡心，三更雁叫，那不愁肠如醉。我劝君、莫负赏花时。幸归矣，长嘘复奚为。算人生、亦欲豪耳。今宵饮博达旦，酒三行以后，汝为我舞，我为若语，手作拍张言志。黄须笑捋凭红肌。论英雄、如此足矣。
唐多令·夜饮纪事
作者：陈维崧
朝代：清

无梦觅封侯，随缘做浪游。尽颠狂、锦瑟红篝。听得关山刚入破，重惹起，半生愁。心事付沙鸥，闲身伴杜秋。问乾坤、何地埋忧。月到五更还未落，人倚在，水明楼。
唐多令·广陵上巳
作者：陈维崧
朝代：清
体裁：词

板渚柳枝横，津楼酒旆轻。旧繁华、犹记芜城。正是秾春逢上巳，多少事，丽人行。年少爱风情，红妆识姓名。杜紫微、此地曾经。今日鬓丝真老大，和燕子，语平生。
唐多令·广陵上巳
作者：陈维崧
朝代：清

板渚柳枝横，津楼酒旆轻。旧繁华、犹记芜城。正是秾春逢上巳，多少事，丽人行。年少爱风情，红妆识姓名。杜紫薇、此地曾经。今日鬓丝真老大，和燕子，语平生。
唐多令·拥被
作者：陈维崧
朝代：清

早漏减银虬，新寒警画楼。漾罘罳、红日惊眸。幄里余温犹可恋，才欲起，又还休。花好懒抬头，帘垂怕上钩。恼檐前、闹雀喧鸠。护惜衾窝留梦在，莫捲去，半床愁。
唐多令·拥被
作者：陈维崧
朝代：清
体裁：词

早漏减银虬，新寒警画楼。漾罘罳、红日惊眸。幄里馀温犹可恋，才欲起，又还休。花好懒抬头，帘垂怕上钩。恼檐前、闹雀喧鸠。护惜衾窝留梦在，莫捲去，半床愁。
唐多令·春愁
作者：陈维崧
朝代：清

蝉鬓隔花阴，香肌压翠衾。风前一笑掷千金。记得那时明月底，刚半线，露丹襟。银钥杳沈沈，朱楼阻信音。流莺啼破绿窗深。清泪未弹红泪滴，流不了，到如今。
唐多令·春愁
作者：陈维崧
朝代：清
体裁：词

蝉鬓隔花阴，香肌压翠衾。风前一笑掷千金。记得那时明月底，刚半线，露丹襟。银钥杳沉沉，朱楼阻信音。流莺啼破绿窗深。清泪未弹红泪滴，流不了，到如今。
唐多令·春暮半塘小泊
作者：陈维崧
朝代：清
体裁：词

水榭枕官河，朱栏倚粉娥。记早春、栏畔曾过。关着绿纱窗一扇，吹钿笛，是伊么。无语注横波，裙花信手搓。怅年光、一往蹉跎。卖了杏花挑了菜，春纵好，已无多。
唐多令·春暮半塘小泊
作者：陈维崧
朝代：清

水榭枕官河，朱栏倚粉娥。记早春、栏畔曾过。关著绿纱窗一扇，吹钿笛，是伊么。无语注横波，裙花信手搓。怅年光、一往蹉跎。卖了杏花挑了菜，春纵好，已无多。
唐多令·重九后食蟹半醉作
作者：陈维崧
朝代：清
体裁：词

无菊底须愁，桂花香正幽。与诸君、且筑糟丘。不记昨宵重九节，风雨里，怕登楼。半醉睨吴钩，吾生行且休。任古来、割据孙刘。龙额岸头浑不羡，偏只爱，内黄侯。
唐多令·重九后食蟹半醉作
作者：陈维崧
朝代：清

无菊底须愁，桂花香正幽。与诸君、且筑糟邱。不记昨宵重九节，风雨里，怕登楼。半醉睨吴钩，吾生行且休。任古来、割据孙刘。龙额岸头浑不羡，偏只爱，内黄侯。
善权寺相传为祝英台旧宅，寺后一台，云其读
作者：陈维崧
朝代：清

傍东风，寻旧事，愁脸满红筯。任是年深，也有系人处。可怜黄土苔封，绿罗裙坏，只一缕春魂抛与。为他虑，还虑化蝶归来，应同鹤能语。赢得无聊，呆把断垣觑。那堪古寺莺啼，乱山花落，惆怅煞台空人去。
喜汉槎入关和健庵先生原韵
作者：陈维崧
朝代：清

当时彩笔撼江关，数子声名天地间。讵料文章遭贝锦，偏教冰雪炼朱颜。廿年苦语三更尽，万里流人二月还。不信娥眉真见赎，感恩我亦泪潺湲。
喜迁莺·华汉章招饮听苏昆生度曲
作者：陈维崧
朝代：清

风帘霜院。有一派晴秋，暗萦窗练。酒辣侵唇，菊香扑鼻，黄雀紫螯初荐。正值客心悽处，那禁夜乌啼断。绛蜡底，恰白头贺老，江潭重见。离怨。言不尽，水市灯昏，试取檀槽按。宛雒家乡，武昌楼橹，往事暮云分散。愁似长空飏絮，泪比真珠脱线。君休唱，惹青衫湿了，再无人管。
喜迁莺·咏滇茶
作者：陈维崧
朝代：清

胭脂绣缬。正千里江南，晓莺时节。绛质酣春，红香宠午，惟许茜裙亲折。小印枕痕零乱，浅晕酒潮明灭。春园里，较琪花玉茗，娇姿更别。情切。想故国。万里日南，渺渺音尘绝。灰冷昆明，尘生洱海，此恨拟和谁说。空对异乡烟景，蓦记旧家根节。春去也，想蛮花犵鸟，泪都成血。
喜迁莺·排闷和云臣韵
作者：陈维崧
朝代：清

凭高指顾。叹野水增波，故陵无树。万叠金笳，千寻铁锁，依旧大江东去。休管周郎安在，便觅桓温何处。长啸罢，怕永嘉草草，不成南渡。迟暮。纵有日，采药蓬莱，恐被神仙误。姚女难归，羿妻不返，岁岁乱红迷路。闷把唾壶轻击，愁对宝刀低诉。空城下，听寒潮彻夜，鱼龙声怒。
喜迁莺·清明前一日陪史耳翁饮雪持斋头
作者：陈维崧
朝代：清

晴帘乍浣。被燕蹴红英，递香窗眼。渐渐溪桥，迢迢杨柳，一半黄轻绿浅。风弄秋千不定，日暖蘼芜何限。春醪熟，嘱东阳愁绪，暂时分遣。早晚。南陌上，绣幰雕轮，依约何时断。千载鱼灯，五侯蜡烛，赢得三春梦短。从古禁烟时候，祇博鸟啼花怨。无聊赖，把粉笺细写，傍人休管。
喜迁莺·清明前一日陪史耳翁饮雪持斋头
作者：陈维崧
朝代：清
体裁：词

晴帘乍浣。被燕蹴红英，递香窗眼。渐渐溪桥，迢迢杨柳，一半黄轻绿浅。风弄鞦韆不定，日煖蘼芜何限。春醪熟，嘱东阳愁绪，暂时分遣。早晚。南陌上，绣幰雕轮，依约何时断。千载鱼灯，五侯蜡烛，赢得三春梦短。从古禁烟时候，祗博鸟啼花怨。无聊赖，把粉笺细写，傍人休管。
喜迁莺·石濂和尚自粤东来梁园为余画小像作天女散花图词以谢之
作者：陈维崧
朝代：清

月明珠馆。有帝释鬘陀，身云散满。鲛国旌幢，鲎帆笳吹，万叠雪倾银溅。装罢红棉粤峤，看足苍枫梁苑。饶能事，尽微皴澹抹，黄深绛浅。箧衍。有一卷。细腻凝脂，三尺松陵绢。少不如人，师须为我，画出鬓丝禅板。旁侍湘娥窈窕，下立天魔蹇产。人间苦，怅碧桃花谢，洞天归晚。
喜迁莺·立冬
作者：陈维崧
朝代：清
体裁：词

西风忒峭。把似锦浓秋，霎时都扫。林影添黄，潭痕减翠，易损他乡怀抱。瓮头索郎未熟，坌口猎徒还少。燕市畔，渐消寒九九，排当画稿。那晓。人世事，月令岁华，惯是田家好。摘菜淹菹，燃糠煨芋，夜火村村打稻。惆怅年来残夜，催着朝衫偏早。凭谁说，向茅檐曝背，溪南诗老。
喜迁莺·立冬
作者：陈维崧
朝代：清

西风忒峭。把似锦浓秋，霎时都扫。林影添黄，潭痕减翠，易损他乡怀抱。瓮头索郎未熟，坌口猎徒还少。燕市畔，渐消寒九九，排当画稿。那晓。人世事，月令岁华，惯是田家好。摘菜淹菹，燃糠煨芋，夜火村村打稻。惆怅年来残夜，催著朝衫偏早。凭谁说，向茅檐曝背，溪南诗老。
喜迁莺·雪后立春用梅溪词体
作者：陈维崧
朝代：清

絮飘绵糅。正六花罢舞，晴光初绣。冻解蛾融，雨收鸳润，暖被笑声烘就。尽红情绿意，倩钗上、綵幡轻逗。春信浅，似才青燕尾，欲黄莺脰。俛首。空感旧。暗省年时，有个人清秀。帕裹柑儿，衫笼松子，浅立黏鸡屏后。别来情事改，恹恹也、浑如殢酒。剩倦影，与野塘山寺，早梅争瘦。
喜迁莺·雪后立春用梅溪词体
作者：陈维崧
朝代：清
体裁：词

絮飘绵糅。正六花罢舞，晴光初绣。冻解蛾融，雨收鸳润，煖被笑声烘就。尽红情绿意，倩钗上、綵幡轻逗。春信浅，似才青燕尾，欲黄莺脰。俛首。空感旧。暗省年时，有个人清秀。帕裹柑儿，衫笼松子，浅立粘鸡屏后。别来情事改，恹恹也、浑如殢酒。剩倦影，与野塘山寺，早梅争瘦。
喝火令·偶忆
作者：陈维崧
朝代：清

架上红鹦鹉，帘边玉辟邪。兜娘懒上卓金车。鬌？一窝，浓绿未成鸦。娆我吹春笛，邀人夜斗茶。如今庭院隔天涯。记得沿街，一树粉梨花。记得花阴微露，几扇绿窗纱。
喝火令·偶忆
作者：陈维崧
朝代：清
体裁：词

架上红鹦鹉，帘边玉辟邪。兜娘懒上卓金车。鬌�一窝，浓绿未成鸦。娆我吹春笛，邀人夜斗茶。如今庭院隔天涯。记得沿街，一树粉梨花。记得花阴微露，几扇绿窗纱。
四代好·泛艇春溪作
作者：陈维崧
朝代：清

碧透双溪尾。蒲桃浪、惯被暖风吹碎。琉璃正滑，簟纹小展，一川空翠。春衣篷舱慢倚。十载事、从头都记。算飘零、曾度汶水，漳水沁永泜水。汶水长绕孤城，漳水又抱，铜台废址。可怜沁水，还灌太原残垒。三关怒涛夜起。过泜水、重嗟馀耳。总不如、春水江南，柔蓝千里。
四代好·泛艇春溪作
作者：陈维崧
朝代：清
体裁：词

碧透双溪尾。蒲桃浪、惯被暖风吹碎。琉璃正滑，簟纹小展，一川空翠。春衣篷舱慢倚。十载事、从头都记。算飘零、曾渡汶水，漳水沁永泜水。汶水长绕孤城，漳水又抱，铜台废址。可怜沁水，还灌太原残垒。三关怒涛夜起。过泜水、重嗟馀耳。总不如、春水江南，柔蓝千里。
四园竹·题西陵陆荩思绕屋梅花图像
作者：陈维崧
朝代：清
体裁：词

西陵高士，小隐段桥东。十年酒圣，半世诗颠，千古文雄。铜将军，曲道士，楮先生，者三君、踪迹时同。屋如蜂。屋头无数冷香，篱门都浸其中。镇日和烟和雨，点点欹斜，片片朦胧。杯在手，长侧帽，林间一笛风。
四园竹·题西陵陆荩思绕屋梅花图像
作者：陈维崧
朝代：清

西陵高士，小隐段桥东。十年酒圣，半世诗颠，千古文雄。铜将军，麴道士，楮先生，者三君、踪迹时同。屋如蜂。屋头无数冷香，篱门都浸其中。镇日和烟和雨，点点欹斜，片片朦胧。杯在手，长侧帽，林间一笛风。
四园竹·龚节孙卧疾东郊秋日过访用片玉词韵
作者：陈维崧
朝代：清

山光水态，浓淡上烟扉。菊摇暗壁，蛩语坏廊，人卧萧帏。停碧箫，歇翠斝，檀奴懒，况小窗、风月应知。漫凄其。床头尚有龙泉，从君且订交期。戏作药名艳体，闲检方书，写上香辞。临欲去，日影矬，茶烟飏渐稀。
圆通阁寺门即目
作者：陈维崧
朝代：清

残城延古寺，细岸夹春塘。寂寂落暝翠，幽幽闻野香。花深垂钓客，竹罨浣衣娘。趺坐少言说，吾师斋磬凉。
垂丝钓·戏咏猫
作者：陈维崧
朝代：清

房栊潇洒，狸奴嬉戏檐下。睡熟蝶裙儿，皱绡衩。梅已谢，撒粉英一把，将伊惹。正风光艳冶。寻春逐队，小楼窜响鸳瓦。花娇柳奼。向画廊眠藉，低撼轻红架。鹦鹉怕，唤玉郎悄打。
垂杨·上巳万柳堂雨中即事用竹山词韵
作者：陈维崧
朝代：清

花间微雨，响苏苏几点，乍听还小。径冷泥香，凤城佳节游踪悄。记曾骑马横门道。有夹路、红深翠窈。甚前番、社鼓饧箫，到今来偏少。拚把春光湿了。枉青粉墙西，酒旗斜袅。扑蝶湔裙，梦华遗事何人晓。落红旋被东风扫。扫不去、閒愁缥缈。纵然晴也，奈浓春渐老。
城头月·月下
作者：陈维崧
朝代：清

冰轮偏向城头挂，河汉寥寥夜。一片关山，千秋楚汉，万帐更齐打。何如移向东湖舍，照豆棚瓜架。草响溪桥，水明山店，儿女追凉话。
城头月·秋月感怀
作者：陈维崧
朝代：清

西风吹得冰轮淡，桂影平于簟。深巷疏砧，严城哀柝，做出秋声惨。月中一片朱旗闪，粉堞青霜染。万里关河，百年身世，倚幌听更点。
塞孤·宣武城外书所见
作者：陈维崧
朝代：清

北风如箭吼，城门启。不断香车流水。侧卷绡帘拖燕尾。巫鼓唱，蛮箫赛。乌孙别、紫台人，黄鹄寡、青溪妹。粉襟儿畔，多少红泪。谁唱敕勒歌，诉尽消魂事。绣镞残骸攒猬。树腹崖根潜老魅。招蜀魄，呼湘鬼。鹃已叫、洛阳城，鹤未返、辽西市。总春闺、梦中夫婿。
塞孤·早春寄周伯衡先生并讯倪子闇公
作者：陈维崧
朝代：清
体裁：词

问湘天，滴黛何时歇。曾记周郎英发。坐拥油幢临大别。军笳奏，乡心截。舳舻湓浦如麻，铠甲庾楼成雪。严飙破碛，古树都裂。孤篷暂入吴，老鬓终怀阙。第二泉声呜咽。瀑走银虬三四叠。冲动防身剑箧。料此际、共儿宽，看水上、粉英结。定吟残、乱山白月。
塞孤·早春寄周伯衡先生并讯倪子闇公
作者：陈维崧
朝代：清

问湘天，滴黛何时歇。曾记周郎英发。坐拥油幢临大别。军笳奏，乡心截。舳舻湓浦如麻，铠甲庾楼成雪。严飙破碛，古树都裂。孤蓬暂入吴，老鬓终怀阙。第二泉声呜咽。瀑走银虬三四叠。冲动防身剑箧。料此际、共儿宽，看水上、粉英结。定吟残、乱山白月。
塞翁吟·秋日过竹枝庵访灵机上人不遇与寒松上人茗谈
作者：陈维崧
朝代：清
体裁：词

出郭秋光好，黄叶飒沓霜空。筱径织，石泉通。漱碎玉淙淙。三生堂后名僧至，乘兴杖笠过从。拟问取，寺门松。可仍旧如龙。桥东。谁延伫，虎溪三笑，逢相识、庐山远公。说晓起、秋山有信，趣昨夜、出岫闲云，仍返山中。姑留软语，饱看禅窗，瘦槲枯枫。
夏云峰·夏雨
作者：陈维崧
朝代：清

楚簟生波，湘帘著水，夏浅胜春时候。豆棚底、心情小恶，楝花外、年光空逗。记三春、帽影衣香，漫细数、疏狂未居人后。奈六幅蒲帆，归吴虽健，却又愁如中酒。况是梅天丝雨僽。尽挼蓝野水，点来都皱。一生事、秧车催去，四月景、蚕房撋就。倚小楼、看尽吴田，只漠漠阴阴，不堪回首。且白练裙，绿苔钱，閒写小词怀友。
夏五月大雨，南亩半成泽国，而梁溪人尚有画
作者：陈维崧
朝代：清

翠釜一朝裂，铜狄尽流铅。江南五月天漏，炼石补仍穿。骤若淫龙喷沫，狂比长鲸跋浪，庐舍没长川。菱蔓绕床下，钓艇系门前。今何日，民已困，况无年。家家秧马闲坐，虚井断炊烟。何处玉箫金管，犹唱雨丝风片，烟水泊游船。此曲纵娇好，听者似啼猿。
夏初临·本意
作者：陈维崧
朝代：清

中酒心情，拆棉时节，瞢腾刚送春归。一亩池塘，绿阴浓触帘衣。柳花搅乱晴晖。更画梁、玉剪交飞。贩茶船重，挑笋人忙，山市成围。蓦然却想，三十年前，铜驼恨积，金谷人稀。划残竹粉，旧愁写向阑西。惆怅移时。镇无聊、搯损蔷薇。许谁知。细柳新蒲，都付鹃啼。
夏初临·本意
作者：陈维崧
朝代：清

中酒心情，拆绵时节，瞢腾刚送春归。一亩池塘，绿荫浓触帘衣。柳花搅乱晴晖。更画梁、玉翦交飞。贩茶船重，挑笋人忙，山市成围。蓦然却想，三十年前，铜驼恨积，金谷人稀。划残竹粉，旧愁写向阑西。惆怅移时。镇无聊、掐损蔷薇。许谁知？细柳新蒲，都付鹃啼。
夏初临·本意
作者：陈维崧
朝代：清
体裁：词

麦浪挼晴，槐阴撋雨，小楼无限思量。九十韶华，谁怜归去堂堂。屏山敞尽潇湘。渐凌波、玉剪飞忙。此时天气，今年情绪，大抵伥伥。天涯羁旅，煞甚凄凉，惯推中酒，怕说思乡。江东故苑，正逢樱笋时光。何日吴装。傍柳绵、小泊斜阳。倚虫娘。一春愁病，说与端详。
夏初临·本意
作者：陈维崧
朝代：清

麦浪挼晴，槐阴撋雨，小楼无限思量。九十韶华，谁怜归去堂堂。屏山敞尽潇湘。渐淩波、玉剪飞忙。此时天气，今年情绪，大抵伥伥。天涯羁旅，煞甚凄凉，惯推中酒，怕说思乡。江东故苑，正逢樱笋时光。何日吴装。傍柳绵、小泊斜阳。倚虫娘。一春愁病，说与端详。
夏初临·杜鹃花同云臣赋
作者：陈维崧
朝代：清

昨夜枝头，问谁啼血，洒来并入花丛。纵使春归，也须偷注殷红。为伊细数行踪。记乡关、栈阁千重。曾随花蕊，葭萌驿前，一路飘蓬。淡烟粉水，斜月绵州，华阳士女，蜀国丝桐。便为花鸟，魂犹恋此安穷。欲拜低头，最怜他、姓氏相同。莫愁浓。溪山此间，不异新丰。
夏初临·立夏日雨中作
作者：陈维崧
朝代：清

乍过花时，才逢笋候，碧窗春去无踪。似别情人，河桥愁盼征篷。打梅摘豆俱慵。正漫天、丝雨濛濛。梦回酒醒，巡檐倚阑，离绪重重。一场惆怅，半榻瞢腾，暂携溪老，閒讯渔翁。落花天气，从君脱帽江东。绿满长空。笑几番、汉苑秦宫。暗帘栊。玫瑰成阴，渐逗薰风。
夏初临·雨泊洴练
作者：陈维崧
朝代：清

柳尽笼桥，罾多界浦，片帆闪碎波光。鴳浪堆中，笛声散入微茫。落花时候鸣榔。笑洴来、雪练何长。沙禽野鸭，啼晴唤阴，飞触船窗。飒焉飓作，倏尔溪昏，盘涡瀄汨，紫凤腾骧。涛奔万马，依稀屋瓦昆阳。且泊轻航，贳香醪、暂浣愁肠。渐昏黄。烟潭水楼，尽点银釭。
夏日吴中寄内
作者：陈维崧
朝代：清

记睡醒纱巾轻堕，又促床移，树阴中卧。院悄人稀，举首闲数碧星颗。月华浴簟，渐月映、中门锁。唤绿茗盈盈，恰一缕、红生廊火。几朵，是才开茉莉，小傍苧衫斜亸。抽书赌背，总排定、夜分幽课。弄不了茭粉菱丝，难写入、偷声入破。惹万种思量，凭仄烟桡画舸。
多丽·为李云田周小君宝镫题坐月浣花图
作者：陈维崧
朝代：清
体裁：词

暖红篝，月轮斜挂妆楼。恰雅称、香闺心性，下阶小试莲钩。好风筛、窗纱影碎，凉露浸、簟縠纹流。裙带微飘，玉奴私语，人生易值此宵不。何况是、楚天巫峡，嫦娥别种清幽。羡此夜、月光人面，端正温柔。渐满砌、竛竮红药，如啼欲睡疑羞。倩轻绡、秋棠宜盥，央小玉、夜合将收。更与传言，月波堪舀，莫问银床玉井头。想像处、花前人月，永夜费凝眸。还只怕、画图难肖，搦管增愁。
多丽·为李云田周小君宝镫题坐月浣花图
作者：陈维崧
朝代：清
体裁：词

煖红篝，月轮斜挂妆楼。恰雅称、香闺心性，下阶小试莲钩。好风筛、窗纱影碎，凉露浸、簟縠纹流。裙带微飘，玉奴私语，人生易值此宵不。何况是、楚天巫峡，嫦娥别种清幽。羡此夜、月光人面，端正温柔。渐满砌、竛竮红药，如啼欲睡疑羞。倩轻绡、秋棠宜盥，央小玉、夜合将收。更与传言，月波堪舀，莫问银床玉井头。想像处、花前人月，永夜费凝眸。还只怕、画图难肖，搦管增愁。
多丽·冰
作者：陈维崧
朝代：清

玉壶中，井花彻底都凝。讶涟漪、风吹难皱，潺湲一夜无声。太玲珑、鳞堂贝阙，偏确荦、玉甃银屏。烈士心边，佳人肌上，一种晶瑩彷佛曾。还应似、飞仙剑侠，灰冷万缘僧。都只被、奇寒苦冻，锻鍊才成。记前冬、芦沟南下，归舟却阻河淩。四弦弹、颇黎劈裂，万梃击、琴筑琮琤。玉骇蛟愁，珠飞兕吼，篷窗千里梦魂清。回头笑、京华炙手，岁岁火云蒸。还亏煞、沿街六月，唤买凉冰。
多丽·冰
作者：陈维崧
朝代：清
体裁：词

玉壶中，井花彻底都凝。讶涟漪、风吹难皱，潺湲一夜无声。
太玲珑、鳞堂贝阙，偏确荦、玉甃银屏。烈士心边，佳人肌上，一种晶莹仿佛曾。
还应似、飞仙剑侠，灰冷万缘僧。都只被、奇寒苦冻，锻炼才成。
记前冬、芦沟南下，归舟却阻河淩。四弦弹、颇黎劈裂，万梃击、琴筑琮琤。
玉骇蛟愁，珠飞兕吼，篷窗千里梦魂清。回头笑、京华炙手，岁岁火云蒸。
还亏煞、沿街六月，唤买凉冰。
多丽·冰
作者：陈维崧
朝代：清
体裁：词

玉壶中，井花彻底都凝。讶涟漪、风吹难皱，潺湲一夜无声。太玲珑、鳞堂贝阙，偏确荦、玉甃银屏。烈士心边，佳人肌上，一种晶莹彷佛曾。还应似、飞仙剑侠，灰冷万缘僧。都只被、奇寒苦冻，锻鍊才成。记前冬、芦沟南下，归舟却阻河凌。四弦弹、颇黎劈裂，万梃击、琴筑琮琤。玉骇蛟愁，珠飞兕吼，蓬窗千里梦魂清。回头笑、京华炙手，岁岁火云蒸。还亏煞、沿街六月，唤买凉冰。
多丽·冰
作者：陈维崧
朝代：清

玉壶中，井花彻底都凝。讶涟漪、风吹难皱，潺湲一夜无声。太玲珑、鳞堂贝阙，偏确荦、玉甃银屏。烈士心边，佳人肌上，一种晶莹彷佛曾。还应似、飞仙剑侠，灰冷万缘僧。都只被、奇寒苦冻，锻鍊才成。记前冬、芦沟南下，归舟却阻河淩。四弦弹、颇黎劈裂，万梃击、琴筑琮琤。玉骇蛟愁，珠飞兕吼，篷窗千里梦魂清。回头笑、京华炙手，岁岁火云蒸。还亏煞、沿街六月，唤买凉冰。
多丽·刘公㦷吏部每为余言苏门百泉之胜，冬日行汲县道中，遥望峰峦幽异，未及登眺，感赋一阕，并以寄刘
作者：陈维崧
朝代：清

记刘子，语我苏门山好。更百泉、澄泓萧瑟，雷辊千尺银瀑。乱松崖、经声夜落，古溪、樵风晨噭。寿柏瘿藤，危梯恶栈，山无不树，树无不鸟。径谽谺、数间虎落，时响幽人铫。翛然也、指间弦歇，山前月晓。一自渡、桑乾河水，马头恒向西笑。拟十月、寒衣手绽，来作山村荷蓧。太息尘踪，难攀仙境，重来猿鹤应相诮。祇望见、蒙茸羃䍥，一派青难了。回头听、似有人兮，山半长啸。
多丽·刘公㦷吏部每为余言苏门百泉之胜，冬日行汲县道中，遥望峰峦幽异，未及登眺，感赋一阕，并以寄刘
作者：陈维崧
朝代：清
体裁：词

记刘子，语我苏门山好。更百泉、澄泓萧瑟，雷辊千尺银瀑。
乱松崖、经声夜落，古溪、樵风晨噭。寿柏瘿藤，危梯恶栈，山无不树，树无不鸟。
径谽谺、数间虎落，时响幽人铫。翛然也、指间弦歇，山前月晓。
一自渡、桑干河水，马头恒向西笑。拟十月、寒衣手绽，来作山村荷蓧。
太息尘踪，难攀仙境，重来猿鹤应相诮。祇望见、蒙茸幂䍥，一派青难了。
回头听、似有人兮，山半长啸。
多丽·初夏同雪持南水放庵游南岳小憩枫隐寺
作者：陈维崧
朝代：清
体裁：词

弄微风，城南卖酒旗偏。且屏当、笛床棋局，停桡第五桥边。岭濛濛、如将着雨，波细细、尚未成烟。妙欲生香，空能酿翠，人家四月焙茶天。迤逦处、松脂石骨，碧暗寺门前。僧寮好、窗中篱笋，厨下山泉。试低回、亭台金粉，曾经烘染多年。画廊欹、半龛佛火，雕栏换、一抹寒田。谁向行人，频提往事，小楼莺语最轻圆。支颐久、危冈乱木，暝色渐苍然。徐归去、群峰殢我，晚髻尤妍。
多丽·初夏同雪持南水放庵游南岳小憩枫隐寺
作者：陈维崧
朝代：清

弄微风，城南卖酒旗偏。且屏当、笛床棋局，停桡第五桥边。岭濛濛、如将著雨，波细细、尚未成烟。妙欲生香，空能酿翠，人家四月焙茶天。迤逦处、松脂石骨，碧暗寺门前。僧寮好、窗中篱笋，厨下山泉。试低回、亭台金粉，曾经烘染多年。画廊欹、半龛佛火，雕栏换、一抹寒田。谁向行人，频提往事，小楼莺语最轻圆。支颐久、危冈乱木，暝色渐苍然。徐归去、群峰殢我，晚髻尤妍。
多丽·清明兼上巳作
作者：陈维崧
朝代：清
体裁：词

算风光，依稀才过传柑。又取次、韶光媚眼，今朝三月逢三。映一行、水边粉屧，立几簇、桥上红衫。皂荚园中，丁香树下，春人影落百花潭。又何处、东风作阵，吹绽碧桃缄。从古是、清明上巳，两好难兼。恰经过、幽坊小市，衣痕鬓缕廉纤。翠蛾招、流觞巷北，黄莺唤、泼火城南。艳粉墙头，红香帽底，花枝婉娩碍晴檐。争留住、饧箫戏鼓，准拟待新蟾。归来晚、梨花院宇，情绪恹恹。
多丽·题余氏女子绣陈思洛神图为阮亭赋
作者：陈维崧
朝代：清

问多情，今古谁堪雄长。也无如、曹家天子，西陵台上虚帐。更传闻、东阿子建，少年情绪骀荡。水上明珠，波间翠羽，洛神一赋，神飞魂怆。只一事、家王薄行，难对中郎将。恐他日、黄须儿子，亦起非望。又剪出、轻云态度，绣成流雪情状。叹香闺、一双纤手，比似文心谁瑜亮。便使当年，袁家新妇，自临明镜图娇样。也还怕、传神阿堵，宛转须相让。凝眸处、婀娜华容，千秋无恙。
多丽·题余氏女子绣陈思洛神图，为阮亭赋
作者：陈维崧
朝代：清
体裁：词

问多情，今古谁堪雄长。也无如、曹家天子，西陵台上虚帐。更传闻、东阿子建，年少情绪骀荡。水上明珠，波间翠羽，洛神一赋，神飞魂怆。只一事、家王薄行，难对中郎将。恐他日、黄须儿子，亦起非望。
又剪出、轻云态度，绣成流雪情状。叹香闺、一双纤手，比似文心谁瑜亮。便使当年，袁家新妇，自临明镜图娇样。也还怕、传神阿堵，宛转须相让。凝眸处，婀娜华容，千秋无恙。
夜半乐·春夜观小伶演葛衣剧
作者：陈维崧
朝代：清

当时江左才调，乐安任仿，风丽推无偶。记骠骑陪轩，秘书把袖。青宫好士，朱门结客，更闻出入宫辇，翱翔苑囿。奈玉树、人世偏难久。诸郎憔悴至此，西华东里，南容北叟。漫细数、平生密亲懿友。葛帔谁嗟，练裙畴惜，可怜野鲜动轮，门稀渍酒。相此事、将毋古今有。阅此不觉，满泻琼舟，狂斟玉斗。我论绝交君信否。倘然疑，君再听、当筵红豆。算兰簿、何必筹身后。清歌且喜帘垂绣。
夜半乐·春夜观小伶演葛衣剧
作者：陈维崧
朝代：清
体裁：词

当时江左才调，乐安任昉，风丽推无偶。记骠骑陪轩，秘书把袖。青宫好士，朱门结客，更闻出入宫辇，翱翔苑囿。奈玉树、人世偏难久。诸郎憔悴至此，西华东里，南容北叟。漫细数、平生密亲懿友。葛帔谁嗟，练裙畴惜，可怜野鲜动轮，门稀渍酒。想此事、将毋古今有。阅此不觉，满泻琼舟，狂斟玉斗。我论绝交君信否。倘然疑，君再听、当筵红豆。算兰簿、何必筹身后。清歌且喜帘垂绣。
夜合花·为丁子硁催妆
作者：陈维崧
朝代：清

人柳腰眠，圣檀额注，犊车催下屏风。胜常道罢，腮边春晕微红。呼燕燕，唤虫虫。桂堂西、小著轻容。问伊姓氏，父名郑季，母号樊通。莺声夜半玲珑。多少帐前细咳，尔汝欢浓。今宵夜冷，劝郎文籍休攻。兰缸细，鸭垆浓。卸花簪、早傍薰笼。羡他大妇，偏怜敬礼，代掩珠栊。
夜合花·廿二夜原白堂中观剧即事
作者：陈维崧
朝代：清

青漆门边，碧油坊底，一庭霜月初浓。邻家夜赛，春灯社火攒空。僛越觋，舞巴童。飐灵旗、不满微风。正无聊赖，听歌帘罅，冲酒阑东。神弦一曲才终。更有梨园杂爨，院本丝桐。岳家遗恨、夜堂一片刀弓。悲曼衍，啸鱼龙。惹当场、泪洒鹃红。须行乐耳，何知底事，且釂金钟。
夜游宫 其四 秋怀四首
作者：陈维崧
朝代：清
体裁：词

一派明云荐爽。秋不住、碧空中响。如此江山徒莽苍。伯符耶，寄奴耶，嗟已往。十载羞厮养。辜负煞、长头大颡。思与骑奴游上党。趁秋晴，蹠莲花，西岳掌。
夜游宫 秋怀四首 其一
作者：陈维崧
朝代：清
体裁：词

耿耿秋情欲动。早喷入、霜桥笛孔。快倚西风作三弄。短狐悲，瘦猿愁，啼破冢。碧落银盘冻。照不了、秦关楚陇。无数蛩吟古砖缝。料今宵，靠屏风，无好梦。
夜游宫 秋怀四首 其二
作者：陈维崧
朝代：清
体裁：词

秋气横排万马。尽屯在、长城墙下。每到三更素商泻。湿龙楼，晕鸳机，迷爵瓦。谁复怜卿者。酒醒后、槌床悲诧。使气筵前舞甘蔗。我思兮，古之人，桓子野。
夜游宫 秋怀四首 其四
作者：陈维崧
朝代：清

一派明云荐爽。秋不住、碧空中响。如此江山徒莽苍。伯符耶，寄奴耶，嗟已往。十载羞厮养。孤负煞、长头大颡。思与骑奴游上党。趁秋晴，蹠莲花，西岳掌。
夜游宫·其三
作者：陈维崧
朝代：清
体裁：词

箭与饥鸱竞快。侧秋脑、角鹰愁态。骏马妖姬秣燕代。笑吴儿，困雕虫，矜细欬。龌龊谁能耐。总一笑、浮云睚眦。独去为佣学无赖。圯桥边，有猿公，期我在。
夜游宫·秋怀
作者：陈维崧
朝代：清
体裁：词

一派明云荐爽，秋不住、碧空中响。如此江山徒莽苍。伯符耶？寄奴耶？
嗟已往。十载羞厮养，孤负煞、长头大颡。思与骑奴游上党。趁秋晴，蹠莲花，西岳掌。
夜游宫·秋怀
作者：陈维崧
朝代：清

耿耿秋情欲动，早喷入霜桥笛孔。快倚西风作三弄。短狐悲，瘦猿愁，啼破冢。碧落银盘冻，照不了，秦关楚陇。无数蛰吟古砖缝。料今宵，靠屏风，无好梦。
夜游宫·秋怀四首
作者：陈维崧
朝代：清

耿耿秋情欲动。早喷入、霜桥笛孔。快倚西风作三弄。短狐悲，瘦猿愁，啼破冢。碧落银盘冻。照不了、秦关楚陇。无数蛩吟古砖缝。料今宵，靠屏风，无好梦。秋气横排万马。尽屯在、长城墙下。每到三更素商泻。湿龙楼，晕鸳机，迷爵瓦。谁复怜卿者。酒醒后、槌床悲诧。使气筵前舞甘蔗。我思兮，古之人，桓子野。箭与饥鸱竞快。侧秋脑、角鹰愁态。骏马妖姬秣燕代。笑吴儿，困雕虫，矜细欬。龌龊谁能耐。总一笑、浮云睚眦。独去为佣学无赖。圯桥边，有猿公，期我在。一派明云荐爽。秋不住、碧空中响。如此江山徒莽苍。伯符耶，寄奴耶，嗟已往。十载羞厮养。孤负煞、长头大颡。思与骑奴游上党。趁秋晴，蹠莲花，西岳掌。
夜游宫·秋怀四首（选二）
作者：陈维崧
朝代：清

一派明云荐爽，秋不住，碧空中响。
如此江山徒莽苍。
伯符耶？
寄奴耶？
嗟已往。
十载羞厮养，孤负煞，长头大颡。
思与骑奴游上党。
趁秋晴，莲花，西岳掌。
耿耿秋情欲动，早喷入霜桥笛孔。
快倚西风作三弄。
短狐悲，瘦猿愁，啼破冢。
碧落银盘冻，照不了，秦关楚陇。
无数蛰吟古砖缝。
料今宵，靠屏风，无好梦。
夜行船·月下汎舟水绘园同冒巢民先生赋
作者：陈维崧
朝代：清

兰桡轻点春流碧，蘸垂杨、丝丝无力。百顷簟纹，一泓香黛，人在短篷吹笛。更爱月华墙上白，影娥池、水禽飞拍。醉吸玉鳞，狂呼霜兔，可认骑鲸仙客。
夜飞鹊·代妓赠别
作者：陈维崧
朝代：清

官桥几丝柳，绾住兰舟。含泪暗上津楼。枇杷门掩东风暮，曾拚睡暖鸳裯。流莺替人传恨，向风前絮语，百种难休。玉簪恩重，卸将来、懒节离讴。既道有人拘管，何事到旗亭，惯惹閒愁。记否连宵踪迹，雨天中酒，月地梳头。落花城内，马蹄红、蹴满铜沟。只琐窗归去，莫教轻漏，客馆风流。
大圣乐·甲寅清明
作者：陈维崧
朝代：清

糁雪梅娇，弄烟杏暖，嫩杨初丝。正卖饧、声近帘栊，店舍恰逢百五，风飐斜旗。绿波画桥门暗锁，听墙里、谁家笑语微。知他定，是秋千才下，慵换春衣。芳郊也拟宴赏，奈旧日、心情半已非。只一园蝴蝶，满地燕子，乱扑晴晖。墓左麒麟，枝头杜宇，不饮芳樽更待谁。梨花底，照明妆淡粉，上冢人归。
大圣乐·甲寅清明
作者：陈维崧
朝代：清
体裁：词

糁雪梅娇，弄烟杏暖，嫩杨初丝。正卖饧、声近帘栊，店舍恰逢百五，风飐斜旗。绿波画桥门暗锁，听墙里、谁家笑语微。知他定，是鞦韆才下，慵换春衣。芳郊也拟宴赏，奈旧日、心情半已非。只一园蝴蝶，满地燕子，乱扑晴晖。墓左麒麟，枝头杜宇，不饮芳樽更待谁。梨花底，照明妆淡粉，上冢人归。
大有·春闺和片玉词
作者：陈维崧
朝代：清

亚字墙边，楝花风大，小楼中、帘捲人瘦。满圆林、参差绿草谁斗。屏山水鸟背人数，也何曾、爱单嫌偶。恼恨柳色空濛，和烟锁画栏口。灯前忏，花底咒。小鸭恋红衾，清清坐守。好梦瞢腾，愁到醒时依旧。自谢了丁香后。受无限、蜂僝蝶僽。十年事、凝想如无，閒思恰有。
大酺·七夕坐客大合乐漫赋
作者：陈维崧
朝代：清

历历银飙帘外落，又是一番节序。今宵停宝杼，正南部烟花，西风牛女。端正窥帘，轻狂换盏，多少良俦俊侣。有白发何戡，青春张绪，流商刻羽。渐露湿瓜筵，月穿针孔，纱幮无暑。醉摇栀子树。是郁金堂后西偏路。谁知道、三生杜牧，前度刘郎，重来还到听歌处。钿盒一朝分，记不起、长生私语。算此际、情偏苦。离多会少，岂独天边河鼓。客且歌完金缕。
大酺·溪行野店小饮即事
作者：陈维崧
朝代：清

正野塘边，春帆底，水腻吴绫一束。看看寒食到，小梅英妆褪，暗彫香玉。杏蕊撩晴，莺雏拂晓，几对鵁鶄争浴。板桥西客店，飏酒旗作阵，带烟斜扑。有秀靥映门，娇波窥户，当垆情熟。篙师休浪促。夹衣解、贳饮何须赎。君不见、一生惆怅，半世因循，吴霜偷换修蛾绿。况听关山夜，流多少、从军笛曲。拚美酝、倾千斛。转船解缆，社燕风帘相触。泥香轻堕簌簌。
大酺·题毗陵海烈妇祠用片玉词韵
作者：陈维崧
朝代：清

怅庙竿红，垣衣碧，门外银涛雪屋。群妃蓬岛宴，御天风来往，钗铃戛触。寂寂小姑，愔愔圣女，苦鸟啼归修竹。古苔坏墙满，任脱缰石马，画廊眠熟。叹螺髻煤残，蝶裙灰烬，夜长人独。灵旗归太速。神弦歇、醉觋扶华毂。可惜是、乱水彭城，旧家小沛，望乡徒极登临目。入不言兮出，学唱个、秋坟鬼曲。怨青冢、留江国。斑斑恨血，土花坟起红菽。水腥打灭翠烛。
天仙子 书周我成先生旅叹赋后 先生少年时曾赴马贵阳之宴，酒酣骂座，竟以此贾门户祸
作者：陈维崧
朝代：清

辇上列侯开夜宴，年少挥鞭奔赤电。酒酣夺得紫檀槽，褰绣幔，人惊散。裂却当筵丞相面。门户凋残风物换，白发渐离谁作伴。荒江破屋谱牢愁，游侠传，无家叹。月底栖乌声历乱。
天仙子 赠寒松和尚同云臣赋 和尚曾驻锡善权，今掩关北郭
作者：陈维崧
朝代：清

玉洞银楼垂碧乳，夜夜老猿吟冷树。山僧兴到爱溪山，飞锡住，浮杯渡。结个茆庵山下路。尘界茫茫无定据，雪里飞鸿风里絮。山僧兴尽别溪山，一笑去，谁回顾。明月满山无觅处。
天门谣·汲县道中作
作者：陈维崧
朝代：清

已过秋千节，看汲冢、苔钱铺缬。淇流咽，说古今兴灭。比干庙、年年啼百舌，月与铜盘都缺。愁恨织。花落处，棠梨成血。
天香·中元感旧
作者：陈维崧
朝代：清

夹路幡竿，盈城梵呗，分明元夜灯市。露湿巫箫，秋生赛鼓，头上月轮初霁。金波潋滟，还泻做、万家红泪。天与玉容争淡，烟飘粉裙偏丽。许多流莺声细。似啼猿、楚峡嘹唳。只有小坟新冢，谁修薄祭。空伴唐陵汉寝，都一样、凄凉野田里。黄土鸦鸣，白杨风起。
天香·咏桂
作者：陈维崧
朝代：清

灵隐门前，番禺城里，秋花一种清绝。碧海冷冷，金风阵阵，压下数堆黄雪。山斋湖舫，说不尽，幽芬清洌。金粟一番开谢，冰轮几回圆缺。曾经托根瑶阙。几曾羡、人间风月。相伴蟾孤兔冷，羿犯偷折。自与广寒轻别，记不起、霓裳旧时阕。带恨才开，和愁细结。
天香·龙涎香
作者：陈维崧
朝代：清

万斛蛟漦，千堆蜃沫，沈沈碧海今夜。湘蛾倚殿，贵主还宫，新捣都梁无价。金盆煎处，趁月里、桂华初谢。浓染鲛人茜泪，小衬冯夷冰帕。天风彩鸾斜跨。杜兰香、水边閒话。几遍龙堂游戏，蓬莱乾也。多少望陵愁梦，空剩得、分香雀台瓦。散与人间，斗他檀麝。
天香·龙涎香
作者：陈维崧
朝代：清
体裁：词

万斛蛟漦，千堆蜃沫，沉沉碧海今夜。湘蛾倚殿，贵主还宫，新捣都梁无价。金盆煎处，趁月里、桂华初谢。浓染鲛人茜泪，小衬冯夷冰帕。天风彩鸾斜跨。杜兰香、水边閒话。几遍龙堂游戏，蓬莱乾也。多少望陵愁梦，空剩得、分香雀台瓦。散与人间，斗他檀麝。
太常引·坐积翠阁同吴园次赋
作者：陈维崧
朝代：清

古苔绣壑乱泉鸣，呜咽说生平。耳畔恍挨筝，是落叶声耶雨声。画廊泼翠，茶铛翻雪，趺坐證三生。碧透小铜瓶，斜插朵黄梅更清。
奉赠蘧庵先生
作者：陈维崧
朝代：清

识得词仙否？起从前、欧苏辛陆，为先生寿。不是花颠和酒恼，豪气轩然独有。要老笔、万花齐绣。掷碎琵琶今破面，好香词污汝诸伶手。笑余子，徒雕镂。秦宫汉殿描难就。矗中原、怒涛似箭，断崖如臼。我有铜人千行泪，扑地狮儿腾吼。声撼落、橘中棋叟。鹤发鸡皮人莫笑，忆华年、曾奉西宫帚。家本住，金台口。
女冠子 本事二首 其一
作者：陈维崧
朝代：清
体裁：词

黄絁剪就，慵上鸳机刺绣。镇葳蕤。水绿青溪庙，花红白石祠。愔愔春似梦，漠漠雨如丝。仙洞胡麻熟，有谁知。
女冠子·其二
作者：陈维崧
朝代：清
体裁：词

始青天上，小织龙绡几两。路茫茫。度海云鬟乱，还宫绣带长。琼枝春袅袅，金磬夜琅琅。拨尽天风曲，说兴亡。
女冠子·咏美人坐禅和彭羡门原韵
作者：陈维崧
朝代：清
体裁：词

萧萧禅榻，百和旃檀薰透。花冠啼罢，乌龙睡熟，紫竹清幽黄帔瘦。小袒绯罗袖。双叠湘裙红吐，花边一绺。最怜他、趺坐桃笙，一派秋江绿皱。灵山参破风幡后。奈十年前事，终向心头有。佳人不偶。记惜玉情怀，窃香时候。迦文消夙垢。正值钟声报午，苔阴移昼。问笼中、白雪衣娘，一卷名经完否。
女冠子·咏美人坐禅和彭羡门原韵
作者：陈维崧
朝代：清

萧萧禅榻，百和旃檀薰透。花冠啼罢，乌龙睡熟，紫竹清幽黄帔瘦。小袒裶罗袖。双垒湘裙红吐，花边一绺。最怜他、趺坐桃笙，一派秋江绿皱。灵山参破风幡后。奈十年前事，终向心头有。佳人不偶。记惜玉情怀，窃香时候。迦文消夙垢。正值钟声报午，苔阴移昼。问笼中、白雪衣娘，一卷名经完否。
女冠子·本事二首
作者：陈维崧
朝代：清

黄絁剪就，慵上鸳机刺绣。镇葳蕤。水绿青溪庙，花红白石祠。愔愔春似梦，漠漠雨如丝。仙洞胡麻熟，有谁知。始青天上，小织龙绡几两。路茫茫。度海云鬟乱，还宫绣带长。琼枝春袅袅，金磬夜琅琅。拨尽天风曲，说兴亡。
女冠子·癸丑元夕用宋蒋竹山韵
作者：陈维崧
朝代：清

上元晴也。盈盈霁景堪画。夹城况有，琼苞千斛，翠瀫双奁，冷辉交射。一轮圆玉挂。越显人间天上，十分良夜。想谁家、年少此际，正逐暗尘嬉耍。六街春谜慵猜打。叹浮生故国，难把前欢借。蜡珠红灺。总湿透昔日，传柑双帕。春罗愁细砑。也料写他不尽，十年前话。约东风送梦，惹人重到，旧樊楼下。
好事近 食蟹忆南耕 时南耕以礼斗斋宿道院
作者：陈维崧
朝代：清

溪友馈霜螯，细捣蛮姜慢吃。更听糟床细注，赏半窗晴碧。游仙今夜忆曹唐，正锁旌阳宅。料在醀坛深处，倚石床吹笛。
好事近·丙辰早春得云间张洮侯寅冬所寄书
作者：陈维崧
朝代：清

春水锦鳞通，忽把故人墨迹。一纸三年才到，讶红笺无色。当初高宴五茸城，尽江东裙屐。记得傀俄酒态，有琼筵醉客。
好事近·分手柳花天
作者：陈维崧
朝代：清

夏日，史蘧庵先生招饮，即用先生《喜余归自吴阊》过访原韵。
分手柳花天，雪向晴窗飘落。转眼葵肌初绣，又红欹栏角。
别来世事一番新，只吾徒犹昨。话到英雄失路，忽凉风索索。
好事近·同友人过野寺
作者：陈维崧
朝代：清

春水碧于天，还与晴山赊翠。历历几家烟店，缀山边水次。莺声唤我过溪桥，扑帽暖香坠。风弄杏花低处，露前村小寺。
好事近·坐姜家墩怀吕黍字
作者：陈维崧
朝代：清

闲坐竹林边，绿暗暮禽啁唽。跂脚科头笑傲，更主人投辖。万竿丛筱昼阴阴，风动声敲戛。忆昔悲歌痛饮，有疏狂吕八。
好事近·夏日史遽庵先生招饮即用先生喜余归自吴阊过访原韵
作者：陈维崧
朝代：清
体裁：词

分手柳花天，雪向晴窗飘落。转眼葵肌初绣，又红欹栏角。别来世事一番新，只吾徒犹昨。话到英雄失路，忽凉风索索。
好事近·郯城南倾盖亭下作
作者：陈维崧
朝代：清

落日古郯城，一望秃碑苍黑。怪底蜗黄虿紫，更苔痕斜织。我来怀古对西风，歇马小亭侧。惆怅共谁倾盖，只野花相识。
好事近·隔院听琵琶
作者：陈维崧
朝代：清

拍遍小阑干，何限塞鸿明灭。老去怕逢节候，正落红时节。沙场病卒搯檀槽，隔著邻垣说。似诉少年陈事，有玉楼金埒。
如梦令·赠友
作者：陈维崧
朝代：清

记得西陵小弄，风里金鞭双控。今日又逢君，恰值春波微动。如梦，如梦，白发何戡情重。
婆罗门引·题露筋祠
作者：陈维崧
朝代：清
体裁：词

露筋祠下，寒篷淼淼去何之。停桡一问灵旗。怊怅千年古庙，陈迹几人悲。只风前燕子，雨后棠梨。俯仰歔欷，凭吊处，更怜谁。惟有淮阴漂母，一样蛾眉。估船争泊，问何人、拂藓一题诗。依稀见、玉佩珠衣。
婆罗门引·香橼
作者：陈维崧
朝代：清
体裁：词

晚风千颗，累累才与画檐平。绽来刚趁秋晴。怪底匀圆如许，青女手搓成。乍回廊小摘，冷韵旋生。冰瓷翠罂，压叠在、小红檠。弄影夕阳黄处，檀晕偏明。空香如雨，最宜人、昨夜恰微酲。何须数、西崦霜橙。
孤鸾·赋得石亭梅花落如雪
作者：陈维崧
朝代：清

昨来时节。记花倚晴阑，牵衣话别。生怕重逢，未必有花堪折。如今小楼仍上，果隔林、尽情飘瞥。乱捲一天晴絮，映水半明灭。正春阴暗把碧空黦。似愁睹粉娥，临去凄咽。谁唱阳关曲，仗数声啼鴂。日斜游踪欲散，倩春衫、蘸些香雪。图得盈盈归晚，有惜花人说。
安平乐慢·晴郊纪胜
作者：陈维崧
朝代：清

春水如油，吴船似屋，较他亭馆还多。燕翻油幕，鸟啄银铃，分棚占断晴坡。花面梅妆，看帽萦竹粉，袂掠兰莎。蜂蝶媚春罗。成团打块婆娑。正春压歌场，花抬酒价，半天戏鼓嵯峨。曼衍鱼龙遍，念奴悄试一声歌。急拍将阑，氍毹畔、暝翠微波。春游晚、半城夜火，盈盈细马双驮。
安平乐慢·晴郊纪胜
作者：陈维崧
朝代：清
体裁：词

春水如油，吴船似屋，较他亭馆还多。燕翻油幕，鸟啄银铃，分棚占断晴坡。花面梅妆，看帽萦竹粉，袂掠兰莎。蜂蝶媚春罗。成团打块婆娑。正春压歌场，花抬酒价，半天戏鼓嵯峨。曼衍鱼龙遍，念奴悄试一声歌。急拍将阑，氍毹畔、瞑翠微波。春游晚、半城夜火，盈盈细马双驮。
定风波·九来半茧园东偏，为余新辟一浴室，解衣盘礴，致甚适也，词以纪之
作者：陈维崧
朝代：清

身是荆南白鹭群。拍波只爱絮纷纷。自笑此生饶水癖。为客。那能长弄画溪云。竹径粉墙泉又冽。清绝。人从何处有尘氛。浴罢簟痕冰雪做。闲卧。快吹长笛送斜曛。
定风波·又赠歌儿阿增
作者：陈维崧
朝代：清

持底尊前赠阿增。浓纤一幅缭红绫。上写蝇头无数字。须记。千丝万缕意层层。好向歌楼并舞院。常见。细腰束罢怕难胜。莫到春街闲赌戏。轻弃。他年知否忆来曾。
定风波·怀颍川刘公㦷，记与茂之、公㦷小饮红桥，几一年矣，故有此作
作者：陈维崧
朝代：清

昨岁行歌古竹西。广陵三月柳绵飞。谁更扶筇郊外走。林叟。开元遗事说依稀。时序飙流惊又换。春半。风光虽似旧游非。绿到江南清颍尾。春水。潺湲好为寄相思。
定风波·紫薇花
作者：陈维崧
朝代：清

一树曈昽照画梁。莲衣相映斗红妆。才试麻姑纤鸟爪。袅袅。无风娇影自轻飏。谁凭玉阑干细语。尔汝。檀郎原自紫藤郎。闻道花红无百日。难得。笑他团扇怕秋凉。
定风波·赠牧仲歌儿阿陆
作者：陈维崧
朝代：清

蝴蝶成团榆荚飞。轻狂恰称五铢衣。若问年华刚几许。数数。晚峰十二正愁时。莫道梁园非故土。且住。得人怜处不须归。问控郎君堂后马。偷跨。陆郎从古爱斑骓。
定风波·齐世家为阎牛叟赋
作者：陈维崧
朝代：清

华阀由来数济阳。国风从古说齐姜。轻唤红闺名更好。仙窈。盈盈林下是闺房。记得诗人佳号否。牛叟。果然织女配牛郎。门内双丁尤异事。姊妹。刘家还有第三娘。
宝鼎现·甲辰元夕后一日次康伯可韵
作者：陈维崧
朝代：清

星桥未琐，火树仍放，风光清绮。浑不散、游童白马，杂沓笙箫阗宝砌。香奁畔、又夜情思整，笑看兰缸结蕊。渐耿耿、金波万顷，一派天街似水。昨夜孤负无眠意。枉费尽、描朱刷翠。问天上、素娥因甚，杳若秦楼嬴女吹。倚桂树、盼广寒车骑。无质雾迷三里，元宵夜、一钩残月，仄在碧云堆里。幸值今宵，重轮现、泰阶重履。只邹枚渐老，何日宸游陪侍。趁良夜、向春城醉。醉语如花伎。叹光景、好处难圆，月也与人无二。
宝鼎现·甲辰元夕后一日次康伯可韵
作者：陈维崧
朝代：清
体裁：词

星桥未琐，火树仍放，风光清绮。浑不散、游童白马，杂沓笙箫阗宝砌。香奁畔、又夜情思整，笑看兰缸结蕊。渐耿耿、金波万顷，一派天街似水。昨夜辜负无眠意。枉费尽、描朱刷翠。问天上、素娥因甚，杳若秦楼嬴女吹。倚桂树、盼广寒车骑。无质雾迷三里，元宵夜、一钩残月，仄在碧云堆里。幸值今宵，重轮现、泰阶重履。只邹枚渐老，何日宸游陪侍。趁良夜、向春城醉。醉语如花伎。叹光景、好处难圆，月也与人无二。
宝鼎现·甲辰元夕后一日次康伯可韵。是岁元夜月食
作者：陈维崧
朝代：清
体裁：词

星桥未锁，火树仍放，风光清绮。浑不散、游童白马，杂沓笙箫阗宝砌。香奁畔、又夜情思整，笑看兰釭结蕊。渐耿耿、金波万顷，一派天街似水。昨夜辜负无眠意。枉费尽、描朱刷翠。问天上、素娥因甚，杳若秦楼嬴女吹。
倚桂树、盼广寒车骑。无质雾迷三里。元宵夜、一钩残月，仄在碧云堆里。幸值今宵，重轮现、泰阶重履。只邹枚渐老，何日宸游陪侍，趁良夜、向春城醉。醉语如花伎。叹光景、好处难圆，月也与人无二。
宝鼎现·题定武兰亭初拓和蘧庵先生原韵
作者：陈维崧
朝代：清
体裁：词

笔精墨妙，风雅相尚，当年尔尔。论戈磔、争誇典午，人擅韭花兼虿尾。谁第一、是右军逸少，庾翼家鸡莫比。有妙帖、鹅群裹鲊，神迹尤矜修禊。一自赚入梧宫闭。伴宝衣、长殉幽翳。还幸得、拓来定武，石本离离腾古翠。视淳化、与光和儿辈。色斗鸡彝象簋。供历代、君臣清赏，流遍深宫禁邸。人世沧桑，阅几度、劫灰马矢。唉龙僵虎踣，波及鲁鱼亥豕。揩老眼、向残缣里。滴透铜仙泪。痛多少、玉碗珠箱，鬼卖长陵夜市。
宝鼎现·题定武兰亭初拓和蘧庵先生原韵
作者：陈维崧
朝代：清

笔精墨妙，风雅相尚，当年尔尔。论戈磔、争誇典午，人擅韭花兼虿尾。谁第一、是右军逸少，庾翼家鸡莫比。有妙帖、鹅群裹鲊，神迹尤矜修褉。一自赚入梧宫闭。伴宝衣、长殉幽翳。还幸得、拓来定武，石本离离腾古翠。视淳化、与光和儿辈。色斗鸡彝象簋。供历代、君臣清赏，流遍深宫禁邸。人世沧桑，阅几度、劫灰马矢。唉龙僵虎踣，波及鲁鱼亥豕。揩老眼、向残缣里。滴透铜仙泪。痛多少、玉盌珠箱，鬼卖长陵夜市。
客有言西江近事者感而赋此
作者：陈维崧
朝代：清

说西江近事最销魂，啼断竹林猿。叹灌婴城下，章江门外，玉碎珠残。争拥红妆北去，何日遂生还。寂寞词人句，南浦西山。谁向长生宫殿，对君王试鼓，别鹄离鸾。恐未歌此曲，先已惨天颜。只小姑端然未去，伴彭郎烟水月明间。终古是，银涛雪浪，雾鬓风鬟。
宣清·或以鹅炙啖我饱而填词
作者：陈维崧
朝代：清
体裁：词

亦食糠覈耳，只屠门大嚼，差强人意。笑当年哇说于陵，问何人嗜同刘毅。东郭长贫，左车渐脱，仰天直视。秋社日，恰分将，红掌鹅群净美。据案爬搔，临餐跳跃，餔歠真佳计。似海客刳龙，壮夫斫彘，飘飘凌云之气。放箸盘空，借君家、笼中闲戏。
宣清·或以鹅炙啖我饱而填词
作者：陈维崧
朝代：清

亦食糠覈耳，只屠门大嚼，差强人意。笑当年哇说于陵，问何人嗜同刘毅。东郭长贫，左车渐脱，仰天直视。秋社日，恰分将，红掌鹅群净美。据案爬搔，临餐跳跃，餔歠真佳计。似海客刳龙，壮夫斫彘，飘飘淩云之气。放箸盘空，借君家、笼中闲戏。
宣清·春夜闻雁
作者：陈维崧
朝代：清

春夜红蕤枕，怪宾鸿月底，哀鸣如昨。惹青衫泪甚时乾，引红闺睡何曾著。记得当初，楚天烟水，碧湘楼阁。搀玉轸，和金徽，自分西风冷落。一霎年光，又逢春社，万里乡心作。忆淼淼萧关，茫茫沙漠。故园归欤行乐。花柳江南，尽让他、莺啼燕掠。
宣清慢·玉河冰
作者：陈维崧
朝代：清

结定银湾，冻合铜沟，装成玉玲珑砦。到月明、转觉嵯峨，便风吹、何曾澎湃。回思客夏，翠椀凉瓷，千家赌卖。只今朝，堆满径，文园纵渴谁爱。见宣武门边，西河沿上，有冰床一带。更紫罽猩绒，稳垫娇铺，滑笏瑶京，若比风樯尤快。是谁家、茜裙斜载。逗香肌、冰前偷赛。还将四弦，猛弹破空潭，问吟龙安在。
宣清慢·玉河冰
作者：陈维崧
朝代：清
体裁：词

结定银湾，冻合铜沟，装成玉玲珑砦。到月明、转觉嵯峨，便风吹、何曾澎湃。回思客夏，翠碗凉瓷，千家赌卖。只今朝，堆满径，文园纵渴谁爱。见宣武门边，西河沿上，有冰床一带。更紫罽猩绒，稳垫娇铺，滑笏瑶京，若比风樯尤快。是谁家、茜裙斜载。逗香肌、冰前偷赛。还将四弦，猛弹破空潭，问吟龙安在。
宣铜垆歌为桐城方坦庵先生赋
作者：陈维崧
朝代：清

龙眠老人颜鬓皤，街前卖字书擘窠。生平爱古入骨髓，玩好不惜三摩挲。一垆温润制绝异，肌色肉好神清和。戗金铸耳备工料，制器尚象穷雕磨。洼隆丰杀中规格，红黄绀紫蟠雷蝌。我时捧视肃然敬，俨若清庙陈彝牺。音莎。忆昔此垆始宣庙，百物充斥供搜罗。宫闺澹泊厌淫巧，垆韝精慎无偏颇。百金重购拟和璧，旃檀作匣犀牛䭾。后来市估杂赝鼎，苏铸甘蔡皆幺縻。乱真每被魍魉卖，怀宝或受蛟龙呵。我来感旧发深喟，抚汝不异双铜驼。一垆虽小岁月古，列圣德泽相渐摩。我今为公作此歌，万事以往何其多。歌成烦公书大字，明日且换山阴鹅。
宣铜垆歌为桐城方坦庵先生赋
作者：陈维崧
朝代：清
体裁：古风

龙眠老人颜鬓皤，街前卖字书擘窠。生平爱古入骨髓，玩好不惜三摩挲。一垆温润制绝异，肌色肉好神清和。戗金铸耳备工料，制器尚象穷雕磨。洼隆丰杀中规格，红黄绀紫蟠雷蝌。我时捧视肃然敬，俨若清庙陈彝牺。音莎。忆昔此垆始宣庙，百物充斥供搜罗。宫闺澹泊厌淫巧，垆韝精慎无偏颇。百金重购拟和璧，旃檀作匣犀牛驮。后来市估杂赝鼎，苏铸甘蔡皆幺縻。乱真每被魍魉卖，怀宝或受蛟龙呵。我来感旧发深喟，抚汝不异双铜驼。一垆虽小岁月古，列圣德泽相渐摩。我今为公作此歌，万事以往何其多。歌成烦公书大字，明日且换山阴鹅。
宴清都·咏杨妃山茶
作者：陈维崧
朝代：清

几朵僧房吐。东风里，胭脂浅淡偷注。空王斋院，艳阳天气，红香盈树。邻娃漫斗轻盈，尽玉茗、明妆缟素。总输伊，睡足春酥，脸潮分外娇嫭。凭阑小字轻呼，花如解恨，暗垂红箸。依稀记得，宁王玉笛，花奴羯鼓。古佛堂西弄影，怅旧日、花容何处。又夜来、细雨霖铃，黯然无语。
宴清都·曝日
作者：陈维崧
朝代：清
体裁：词

雪后同云尽。遥村外、早霞一缕红晕。紫扉才启，晨曦初赫，冻消霜轸。结茆恰傍阳坡，喜黄土、泥墙簇紧。有三两、溪友山翁，窄篱矮屋邻近。閒邀趁燠迎暄，藜羔年糁，浊酒新酝。沙融涧煖，情亲话软，无愁无闷。路旁多少行客，笑马首、冰花胶鬓。总不如、负旭南荣，风光较稳。
宴清都·曝日
作者：陈维崧
朝代：清

雪后同云尽。遥村外、早霞一缕红晕。紫扉才启，晨曦初赫，冻消霜轸。结茆恰傍阳坡，喜黄土、泥墙簇紧。有三两、溪友山翁，窄篱矮屋邻近。閒邀趁燠迎暄，藜羹年糁，浊酒新酝。沙融涧暖，情亲话软，无愁无闷。路旁多少行客，笑马首、冰花胶鬓。总不如、负旭南荣，风光较稳。
寄上柏乡魏贞庵先生
作者：陈维崧
朝代：清

戊申蹑屩走碣石，公也正坐中书堂。沙堤才下火城散，趣呼门士谭文章。是年都城水大至，九门一望俱混茫。忆公召饮恰七夕，浑河放溜声礌硠。狂飙卷雨舞轩砌，树梢瓜蔓森开张。我公挥麈坐自若，穿穴理窟雄辞场。赋诗句必慑韩杜，阐性论足排荀扬。顾谓小子汝可语，许汝负笈循我墙。手书往复慰且诲，赫蹄每月盛一囊。隆冬别公适梁宋，给我屝屦资我粮。人生岁月算不得，破空乌兔何奔忙。霍如庄叟快说剑，奋迅僄疾谁能当。公归东山又十载，晞发暂驻恒山阳。嗟予垂老倏遭际，献赋获缀鹓鸾行。宣武门边赁老屋，与公旧邸还相望。秋经向所命酒处，葡萄压架榴拆房。佳节矧逢仍七夕，昔游瓜果真难忘。
寄赠侯叔岱
作者：陈维崧
朝代：清

萧萧大梁城，莽莽悲风起。洛阳诸女儿，竞说侯公子。侯家公子不可当，谈兵说剑声琳琅。酒后能骑赭白马，兴酣作使邯郸倡。睢阳城下日将夕，箭如饥鸱叫平泽。确磝贼火动地来，两手如飞左右射。归来犹未散鸣钟，琥珀压酒葡萄浓。旦夕长安赐甲第，不然辟谷寻赤松。黄河之水流不极，世间万事安可测。男儿五十不作官，那得常常好颜色。珊瑚之辔白玉卮，与君作歌君莫疑。侯家公子竟憔悴，何况洛阳诸女儿。今岁广陵城，小弟雎阳至。谓四弟子万。相逢蹋臂说侯生，白日明明照天地。人言侯生狂，定识侯生乐。斗鸡下鄢陵，呼鹰上宛洛。余卧江东二十春，眼中知己半沈沦。何时策马繁台去，一访当年屠狗人。
寄黄黎洲先生求为先人志墓
作者：陈维崧
朝代：清

熹宗之朝盗窃柄，国事稠浊由诸阉。刊章告密满天下，劫火烈烈昆冈炎。忠端骨鲠置牢户，少保强项遭髡钳。《三朝要典》乱白黑，尔曹病热徒狂谵。膺滂之后爱名节，翁与吾父均酸咸。忠泉出井流不涸，孝笋拔地天能参。东都坛墠立名字，西园邸阁纷袿襜。怀宁乱贙老逾怒，矫尾直拂钟山岩。我师秋浦魁垒士，便树颐颏张须髯。一呼袒裼暴猛兽，笔阵霍若霜锋铦。妖么得志逞报复，一网尽矣心所甘。王师南下明社屋，人头畜鸣尽夷歼。四十年来市朝换，曜灵急景奔惊帆。崇文门外党碑倒，沙石磨治苔纹嵌。平生先子胶漆友，半作黄叶经秋芟。晨星落落只翁在，开元轶事馀谁谙？先朝钩党有本末，冰玉硌礐秋阳暹。今人往往咎过激，毋乃丑正丛讥谭。呜呼吾父没已久，墓门郁郁愁松杉。累翁一片道旁碣，请放健笔为雕镵。
寒柳
作者：陈维崧
朝代：清

自别西风憔悴甚，冻云流水平桥。并无黄叶伴飘飘。乱鸦三四点，愁坐话无憀。云压西村茅舍重，怕他榾柮同烧。好留蛮样到春宵。三眠明岁事，重斗小楼腰。
寓兴用稼轩韵同蘧庵先生作二首
作者：陈维崧
朝代：清

斫屣吹箫吴市间，恨无大药驻红颜。诗情浩荡风中絮，身计微茫海外山。耽放浪，恣萧闲，烟波境界十分宽。新衔麯部兼茶部，旧署园官并橘官。
寿楼春·为白琅季节母吴孺人赋
作者：陈维崧
朝代：清

蔻绡衣霓裳。配羿妃清冷，媭女苍凉。夜夜长歌寡鹄，短歌愁凰。摧短鬓，为秋霜。染啼痕、眠芊幽篁。叹海碧天青，蟾孤兔老，六十载共姜。筑柘馆，连芸窗。更授经帐底，画荻帘旁。机声中搀洛诵，书声琳琅。剪玉树，成佳郎。羡季心、词坛擅场。侠哉女公孙，萱花柏舟千古香。
寿楼春·春日追昔游
作者：陈维崧
朝代：清

寻春来刘郎。惹一生惆怅，千种思量。尚记风前秀靥，月中凝妆。斑竹店，梅根坊。飐水花、晴丝悠飏。恰宛宛调鹦，盈盈唤马，手语粉巾香。斜日下，东方狂。将十年前事，吹入微茫。赢得箜篌昔昔，琵琶枨枨。花压帽，啼沾裳。怕重逢、年时韶光。又酒旆斜挑，谁家小门青粉墙。
将归留别练塘诸子
作者：陈维崧
朝代：清

游子衣边雪，慈亲地下心。都将苴杖泪，并作苦寒吟。此意复谁识，当歌难自禁。劳君霜夜弹，莫打失巢禽。
将归留别练塘诸子
作者：陈维崧
朝代：清

游子衣边雪，慈亲地下心。都将苴杖泪，并作苦寒吟。此意复谁识？当歌难自禁。劳君霜夜弹，莫打失巢禽。
尉迟杯·别况
作者：陈维崧
朝代：清

春江上。见鸂鶒、濛濛飞碧浪。草间珠露犹垂，岸左红兰才长。东风斜日，小玉门前缆乌榜。正离人、好梦初醒，双拥红篝凝想。因念十载漂零，长则在、水驿烟程来往。手把金尊和泪说，枉说是、画眉张敞。如今便、花开花谢，祇凭得、红襟梁上讲。送朗行、独凭小楼，橹声水面摇响。
尉迟杯·别况
作者：陈维崧
朝代：清
体裁：词

春江上。见鸂鶒、濛濛飞碧浪。草间珠露犹垂，岸左红兰才长。东风斜日，小玉门前缆乌榜。正离人、好梦初醒，双拥红篝凝想。因念十载漂零，长则在、水驿烟程来往。手把金尊和泪说，枉说是、画眉张敞。如今便、花开花谢，祗凭得、红襟梁上讲。送郎行、独凭小楼，橹声水面摇响。
尉迟杯·许月度新自金陵归以青溪集示我感赋
作者：陈维崧
朝代：清

青溪路。记旧日、年少嬉游处。覆舟山畔人家，麾扇渡头士女。水花风片，有十万、珠帘夹烟浦。泊画船、柳下楼前，衣香暗落如雨。闻说近日台城，剩黄蝶濛濛，和梦飞舞。绿水青山浑似画，只添了、几行秋戍。三更后、盈盈皓月，见无数、精灵含泪语。想胭脂、井底娇魂，至今怕说擒虎。
尉迟杯·遥和云臣秋夜观演杂剧之作
作者：陈维崧
朝代：清
体裁：词

飘红穗。正夜静、蜡影昏如醉。想曾秋院闻筝，也向春城拾翠。如今惘惘，楼外雨、和愁小门闭。向空王、礼净名经，忏却脂香粉腻。闻说今夜谁家，有年少群群，舞衫花似。咫尺银墙天样远，情绪懒、懵腾思睡。正梦着、郁金堂后，那年夜、横波珍重意。又风吹、隔巷娇歌，梦游惊醒难记。
尉迟杯·遥和云臣秋夜观演杂剧之作
作者：陈维崧
朝代：清

飘红穗。正夜静、蜡影昏如醉。想曾秋院闻筝，也向春城拾翠。如今惘惘，楼外雨、和愁小门闭。向空王、礼净名经，忏却脂香粉腻。闻说今夜谁家，有年少群群，舞衫花似。咫尺银墙天样远，情绪懒、懵腾思睡。正梦著、郁金堂后，那年夜、横波珍重意。又风吹、隔巷娇歌，梦游惊醒难记。
小桃红·如皋冒天季，自署信天翁，向予索词，因有此赠，每句中俱暗用禽言及鸟名
作者：陈维崧
朝代：清
体裁：词

得过还须过。力作如何作。说甚饼焦，管他泥滑，且图着火。任陇山，秦吉了聪明，好瞢腾些个。姑恶谁能那。急急归休错。提罢葫芦，世间那有，凤凰如我。叹连朝，行不得哥哥，信天翁且坐。
小桃红·如皋冒天季，自署信天翁，向予索词，因有此赠，每句中俱暗用禽言及鸟名
作者：陈维崧
朝代：清

得过还须过。力作如何作。说甚饼焦，管他泥滑，且图著火。任陇山，秦吉了聪明，好瞢腾些个。姑恶谁能那。急急归休错。提罢葫芦，世间那有，凤凰如我。叹连朝，行不得哥哥，信天翁且坐。
小梅花 其一 感事括古语效贺东山体
作者：陈维崧
朝代：清

君莫喜。羊叔子。何如铜雀台前伎。拍檀槽。横宝刀。屠门大嚼，亦足以自豪。人生有情泪沾臆。虽寿松乔竟何益。捋黄须。眺五湖。如此江山，应出孙伯符。伤心史。可怜子。卿复何为尔。大江东。一帆风。来往行人，閒坐说元宗。连昌宫中满宫竹。白项老乌暗上屋。穆提婆。萧摩诃。且自吾为楚舞、若楚歌。
小梅花 其一 感事括古语效贺东山体
作者：陈维崧
朝代：清
体裁：词

君莫喜。羊叔子。何如铜雀台前伎。拍檀槽。横宝刀。屠门大嚼，亦足以自豪。人生有情泪沾臆。虽寿松乔竟何益。捋黄须。眺五湖。如此江山，应出孙伯符。伤心史。可怜子。卿复何为尔。大江东。一帆风。来往行人，閒坐说玄宗。连昌宫中满宫竹。白项老乌啼上屋。穆提婆。萧摩诃。且自吾为楚舞、若楚歌。
小梅花 其二 感事括古语效贺东山体
作者：陈维崧
朝代：清

咸阳树。骊山路。可怜当日作事误。殷仲文。王卫军。国家此辈，要是可惜人。忆君清泪如铅水。奴见大家心亦死。令壶龃。收中吾。聊且酒酣，耳热歌呜呜。莫栎釜。行学估。羞与哙等伍。金屈卮。杨叛儿。阿奴今日，不减向子期。生子当如李亚子。奴价今年大胜婢。毂朱丹。作高官。未若小楼吹彻、玉笙寒。
小梅花·感事括古语效贺东山体
作者：陈维崧
朝代：清

君莫喜。羊叔子。何如铜雀台前伎。拍檀槽。横宝刀。屠门大嚼，亦足以自豪。人生有情泪沾臆。虽寿松乔竟何益。捋黄须。眺五湖。如此江山，应出孙伯符。伤心史。可怜子。卿复何为尔。大江东。一帆风。来往行人，閒坐说元宗。连昌宫中满宫竹。白项老乌暗上屋。穆提婆。萧摩诃。且自吾为楚舞、若楚歌。咸阳树。骊山路。可怜当日作事误。殷仲文。王卫军。国家此辈，要是可惜人。忆君清泪如铅水。奴见大家心亦死。令壶龃。收中吾。聊且酒酣，耳热歌呜呜。莫栎釜。行学估。羞与哙等伍。金屈卮。杨叛儿。阿奴今日，不减向子期。生子当如李亚子。奴价今年大胜婢。毂朱丹。作高官。未若小楼吹彻、玉笙寒。
小诺皋·夏雨
作者：陈维崧
朝代：清

密洒修梧，轻敲疏竹，一雨碧天如此。正日长亭院无憀，羁人徙倚。满目烟潭草阁，多少红兰白芷。更明珠、泻向荷钱容裔。极浦沈沈，前汀瀰瀰。又小楼、玉箫和雨。吹入愁人心里。无限事，思量起。此际凭阑，几回推枕，总是故园千里。忘不了、冰簟生寒，玉钗著水。风景而今依旧，无奈鬓丝不似。拚流落、楚尾吴头而已。今夜楼中，明朝篷底，便潇湘、宋玉悲秋，未必此情堪比。天欲暮，雨不止。
小诺皋·夏雨
作者：陈维崧
朝代：清
体裁：词

密洒修梧，轻敲疏竹，一雨碧天如此。正日长亭院无憀，羁人徙倚。满目烟潭草阁，多少红兰白芷。更明珠、泻向荷钱容裔。极浦沉沉，前汀瀰瀰。又小楼、玉箫和雨。吹入愁人心里。无限事，思量起。此际凭阑，几回推枕，总是故园千里。忘不了、冰簟生寒，玉钗著水。风景而今依旧，无奈鬓丝不似。拚流落、楚尾吴头而已。今夜楼中，明朝篷底，便潇湘、宋玉悲秋，未必此情堪比。天欲暮，雨不止。
小重山·泊舟松陵城外未及一晤舍妹赋此写怀
作者：陈维崧
朝代：清

帆如阵马骤晴空，一条银练吼、走虬龙。回头烟树失吴宫。灵岩寺，塔影尚茏苁。槲叶满湖红。樯灯和估笛、点空濛。夕阳船已过垂虹。无由泊，心事一杯中。
小镇西·臬署夜坐，听前庭演剧，似是邯郸巡河一出。追忆东皋旧事，感赋此词
作者：陈维崧
朝代：清

小飏夜笛风，碎珠十斛。歌丝袅、槛花轻簌。此何曲。翠阴阴、寻去如尘，想处疑烟，一庭幽瀑，满场哀玉。逗纱曲。渐循声细认，是邯郸曲。年时景、暗中潜触。瘦蛾蹙。怅零箫剩管，耳边又续。算来人世，偏有黄粱难熟。
少年游·感旧和柳屯田
作者：陈维崧
朝代：清

奉诚园内小斜桥，曾记近花朝。簸钱庭院，筑毬天气，春草绿裙腰。而今不道心情换，飘泊堕江皋。眼底人疏，心头事满，斜凭木兰桡。
山花子·送姜学在由吴门之宛陵清明扫墓
作者：陈维崧
朝代：清

鲁国男儿是孔融，如今流落号吴侬。燕子柳条能酿恨，旧江东。谢朓楼边栾布社，琴高潭上石尤风。送尔片帆春上冢，雨濛濛。
岁暮杂忆
作者：陈维崧
朝代：清

江南忆，少小住长洲。夜火千家红杏幙，春衫十里绿杨楼。头白想重游。
左宁南与柳敬亭军中说剑图歌
作者：陈维崧
朝代：清

宁南嚄唶大出师，军中百戏无不为。浔阳战舰排千里，夜阑说剑孤军里。虎头瞋目盘当中，其意自命为枭雄。说时帐前卷秋月，说罢耳后生悲风。军中语秘听者死，寂不闻声夜如水。左坐一将军，右坐一辩士。辩士者谁老无齿，魋颜摺胁丑且鄙。得非齐蒯通，乃是柳麻子。此翁滑稽真有神，少年趫捷矜绝伦。青春亡命盱眙市，白发埋名说事人。宁南置酒军中暇，爱翁说剑真无价。横刀讵趣提汤烹，洗足宁来踞床骂。飘零大树蔓寒烟，翁也追思一惘然。西风设祭悲鼓越，夜雨传神倩郑虔。感恩恋旧缠胸臆，故国无家归不得。恶少王侯尽可怜，三更镫火披图泣。
师师令·席上同云臣咏雏姬
作者：陈维崧
朝代：清

匀红剔翠，掷星眸斜卖。春娇尚未忒玲珑，却已会、三分无赖。笑匿花丛衫影在，怨风吹罗带。银筝砑紧鸡鸣快，做殢人情态。玉船频到只推辞，道酒病、昨宵曾害。挼碎红梅庭下洒，骂粉郎心坏。
师师令·汴京访李师师故巷
作者：陈维崧
朝代：清

宣和天子，爱微行坊市。有人潜隐小屏红，低唱道、香橙纤指。夜半无人莺语脆，正绿窗风细。如今往事消沈矣，怅暮云千里。含情试问旧倡楼，奈门巷、条条相似。头白居人随意指，道斜阳边是。
师师令·汴京访李师师故巷
作者：陈维崧
朝代：清
体裁：词

宣和天子，爱微行坊市。有人潜隐小屏红，低唱道、香橙纤指。夜半无人莺语脆，正绿窗风细。如今往事消沉矣，怅暮云千里。含情试问旧倡楼，奈门巷、条条相似。头白居人随意指，道斜阳边是。
帝台春·五月南徐怀周翼微在都门即用其江上留别原韵
作者：陈维崧
朝代：清

红瘦成碧，鲥鱼堆网白。怅杀年光，回首春前，旗亭饯客。公路浦君为远别，吕蒙城、我无相识。记曹家，园上看花，疏狂那夕。高齿屐，黄金戟。行不得，愁何益。叹命不如人，雄姿俊侣，此日一齐抛掷。试咏洛生谁解作，拟邀曲部何从索。闷坐忆周郎，听江声千尺。
庄椿岁·寿高阳李相国
作者：陈维崧
朝代：清
体裁：词

千年仙李蟠根，一枝种在沙堤右。金波穆穆，卿云缦缦，小春时候。绿鬓调羔，黑头补衮，人间台斗。正宫门络绎，驼封赭帕，频飞送，神仙酎。更值梅前菊后。喜尧天、风光铺绣。君臣一德，夔龙共事，太平今又。铜柱烟消，玉关雪霁，河山明秀。愿万年历上，一年一度，介先生寿。
庄椿岁·寿高阳李相国
作者：陈维崧
朝代：清

千年仙李蟠根，一枝种在沙堤右。金波穆穆，卿云缦缦，小春时候。绿鬓调羹，黑头补衮，人间台斗。正宫门络绎，驼封赭帕，频飞送，神仙酎。更值梅前菊后。喜尧天、风光铺绣。君臣一德，夔龙共事，太平今又。铜柱烟消，玉关雪霁，河山明秀。愿万年历上，一年一度，介先生寿。
庄椿岁·贺新城王太翁七十
作者：陈维崧
朝代：清

王乔家世神仙，华颜那藉丹砂驻。飘然鹤发，翛然鸠杖，临风挥麈。恰值新晴，算来秋到，十分浓处。看历城云物，㟙湖烟水，偏潇洒，真容与。况有僧弥法护。映庭阶、琪花珠树。七叶貂蝉，一门鸾凤，两行鹓鹭。最感深知，綵丝欲绣，黄金堪铸。羡炉香亲染，紫泥遥捧，作斑斓舞。
庆春宫·秋晓
作者：陈维崧
朝代：清

杳杳秋红，濛濛夜碧，戍楼乍歇疏更。宿鸟啁啾，远鸡咿喔，野烟缭绕初生。水明烛暗，听天外、南来雁声。梦回酒醒，人倚高楼，月在前楹。初旸澄澹堪惊。才漾庭柯，旋映帘旌。枫桕山林，莼鲈水郭，家家轩槛新晴。五湖堪长，总莫管、天涯战争。数村横笛，一片西风，十载浮名。
庆春泽·春阴
作者：陈维崧
朝代：清

已近花期，未过春社，小楼尽日沈吟。暝色连朝，江南倦客难禁。门前绿水昏如梦，粉云遮、失却遥岑。谢桥边，冻了梅魂，结了春阴。年时恰是莺花候，正黄归柳靥，红入桃心。舞扇歌衫，参差十里园林。东风吹得韶光换，讵料人、真个如今。问何时，日上花梢，细哢鸣禽。
庆春泽·春阴
作者：陈维崧
朝代：清
体裁：词

已近花期，未过春社，小楼尽日沉吟。暝色连朝，江南倦客难禁。门前绿水昏如梦，粉云遮、失却遥岑。谢桥边，冻了梅魂，结了春阴。年时恰是莺花候，正黄归柳靥，红入桃心。舞扇歌衫，参差十里园林。东风吹得韶光换，讵料人、真个如今。问何时，日上花梢，细哢鸣禽。
庆清朝慢·憺园即景
作者：陈维崧
朝代：清

正复淡沲，居然萧远，此中位置殊难。主人略旋烟墨，已就林恋。几尺红泥墙子，被风吹乱月同弯。花深处，玲珑金粉，一半才乾。碧一队，黄一队，皴染得亭榭，在水云间。朱栏绿莎厅好，映带潺湲。尽日唼波花鸭，参差睡破簟纹閒。登楼望，斜阳士女，又满春山。
庆清朝慢·憺园即景
作者：陈维崧
朝代：清
体裁：词

正复淡沲，居然萧远，此中位置殊难。主人略旋烟墨，已就林恋。
几尺红泥墙子，被风吹乱月同弯。花深处，玲珑金粉，一半才干。
碧一队，黄一队，皴染得亭榭，在水云间。朱栏绿莎厅好，映带潺湲。
尽日唼波花鸭，参差睡破簟纹闲。登楼望，斜阳士女，又满春山。
应天长·红友约余辈重游石亭，以阴雨辞之，不允，复偕云臣、竹逸、放庵上人饮高士吴具茨墓下，落梅盈把，游情甚适，词以纪之
作者：陈维崧
朝代：清

寺桥阁雨，山馆弄阴，重游向时陂泽。连袂行歌，依旧名僧与词客。花妨帽，泥印屐。便湿了、春衫奚惜。疏圃外、映水一枝，旧曾相识。对景且疏狂，莫负红瓶，潋滟倾春碧。不见樽前，无数饥鸦作寒食。庾家墓，王氏宅。糁一片、落英堆积。怕来岁，载酒城南，又是陈迹。
开河
作者：陈维崧
朝代：清

前年大水庐舍没，今年无雨井泉竭。江南江北尽开河，官司夜点开河卒。朝开河，暮开河，河身龟坼将如何？千夫畚锸竞邪许，淤泥堆积成陂陀。三日开一尺，五日开十步。监河使者河上住，虎须锦伞一何怒。岢峨大艑谁家子，枫林祭赛刲羊豕。船头打鼓催发船，那得河中一杯水。官舱骂吏吏骂夫，尔曹饱饭何为乎？河夫闻言泪双堕，家贫路远夫常饿。君不见河乾田焦冬复春，滂沱须赖皇天仁。缺钗淘得送沽酒，官莫枉却开河人。
引驾行·柬既庭
作者：陈维崧
朝代：清

全吴馆内，破楚门边，十年事、记冶游作使，与卿并倚吴阊。清狂帘前壁月，桥头画縠，钿辕畔、游閒公子，红烛银筝，醉玉温香。平康。况曾经邂逅，枇杷巷口扫眉娘。想那日妖娆，唤马药栏，微雨碧城凉。难忘。无端一别，腰身瘦尽东阳。奈晓风残月，梦回酒醒，往事微茫。堂堂。问江东士女，涂辙谁令我辈妨。料章华才子，也应点、两鬓吴霜。
引驾行·柬既庭
作者：陈维崧
朝代：清
体裁：词

全吴馆内，破楚门边，十年事、记冶游作使，与卿并倚吴阊。清狂帘前璧月，桥头画縠，钿辕畔、游閒公子，红烛银筝，醉玉温香。平康。况曾经邂逅，枇杷巷口扫眉娘。想那日妖娆，唤马药栏，微雨碧城凉。难忘。无端一别，腰身瘦尽东阳。奈晓风残月，梦回酒醒，往事微茫。堂堂。问江东士女，涂辙谁令我辈妨。料章华才子，也应点、两鬓吴霜。
归去来·忆石亭老桂兼寄竹逸云臣
作者：陈维崧
朝代：清

忆醉石亭山坞，倚桂丛深处。下是谁家高人墓，落英飘下如雨。苍莽中原路，并不见、秋香一缕。月中只剩团圞树，斟芳醑、相怜取。
归朝欢·寿马殿闻太史五十
作者：陈维崧
朝代：清

几载日华东畔住。吟尽上林卢橘树。暂因休沐卧家园，舍傍别筑莺花圃。晓峰晴可数。竛竮小髻添娇嫭。羡风光，鲚鱼吹雪，紫燕画梁乳。水榭潭香生一缕。閒课雏童煎日铸。定瓷翠滑最怜渠，南华且了朝来注。扫花蓬岛侣。群骖鸾鹤阶前舞。愿年年，朱颜绿发，双向镜中驻。
归田乐引·题春郊禊饮图
作者：陈维崧
朝代：清

粉墨真潇洒。绿杨天、楼台金碧，阵阵湔裙社。枰也，茗椀也，竹也，丝也，掩映花丛柳绵下。风帘烟际挂。墙里莺啼秋千架。抱琴童子，穿过春山罅。咏者，立饮者，奕者，讴者，一幅龙眠西园画。
归田乐引·题春郊禊饮图
作者：陈维崧
朝代：清
体裁：词

粉墨真潇洒。绿杨天、楼台金碧，阵阵湔裙社。枰也，茗碗也，竹也，丝也，掩映花丛柳绵下。风帘烟际挂。墙里莺啼鞦韆架。抱琴童子，穿过春山罅。咏者，立饮者，奕者，讴者，一幅龙眠西园画。
归田乐引·题王石谷晴郊散牧图
作者：陈维崧
朝代：清

散牧凉秋月。或树根、痒而摩者，或饮寒湫窟。渡者，人立者，啼者，鸣者，喜则相濡怒相龁。矜秋露毛骨，昂首森然如陵阙。缘崖被坂，亏蔽满林樾。驼一，塞马七，豕牛羊百三十，牧笛一声日西没。
彩云归·簸钱
作者：陈维崧
朝代：清

买花归倚绣帘前。问侍儿、剩否金钱。邀隔垣、女伴消閒昼，还趁取、苔石幽鲜。轻轻簸、青蚨不定，怕撩人鬓蝉。竞负闺中刘毅，喝雉喧阗。琅然。滚归墙罅，与柳绵、一样匀圆。恼他邻女娇小，赢处惯倚轻儇。唤重来、频呼不应，走弄墙畔秋千。无聊甚、閒掷五铢，暗卜归船。
彩云归·簸钱
作者：陈维崧
朝代：清
体裁：词

买花归倚绣帘前。问侍儿、剩否金钱。邀隔垣、女伴消閒昼，还趁取、苔石幽鲜。轻轻簸、青蚨不定，怕撩人鬓蝉。竞负闺中刘毅，喝雉喧阗。琅然。滚归墙罅，与柳绵、一样匀圆。恼他邻女娇小，赢处惯倚轻儇。唤重来、频呼不应，走弄墙畔鞦韆。无聊甚、閒掷五铢，暗卜归船。
得桐城方尔止先生四月二十九日书感赋兼怀密之先生
作者：陈维崧
朝代：清

鲤鱼风打江潮利，五月荆州估船至。船载沙门宝月师，附得枞阳故人字。我家垩庐同鸡栖，负薪昼夜孤儿啼。开函伸纸未及半，申胡觱栗声酸嘶。书亦不能读，泪亦不能止。忆昔芳华十五时，与君同作金陵子。金陵九门门九重，白靴校尉如游龙。贱子文名杨德祖，先君风表郭林宗。三千宾客遨游遍，流兔飞英谁不羡。家伎新传张敞眉，游童暗认王珉扇。桐山诸子尽江萧，侨寓家家朱雀桥。风暖侯家春击鼓，月明戚里夜吹箫。樱桃小幄沉香火，杨柳藏乌门不锁。密约呼鹰出每迟，私邀盘马期常左。此日清流气绝尘，此时修竹弹文新。诸王已见愁签帅，郡国还闻捕党人。阿童江上军船动，毳帐连天驰绣鞚。一载昭阳恨已经，两朝太学知何用？怜我袁家一悯孙，拾橡萧萧归墓门。君不见孙郎战没周郎老，龙眠前辈独君好。君家尚有始兴公，卧看祗园生白草。
徵招·为尤悔庵悼亡
作者：陈维崧
朝代：清

蕙丛去后微之怨，当时韦娘年小。别后镜鸾分，怅天涯人老。小屏归路悄，怕重叠、吴山清晓。此夜遥怜，水哉轩畔，月明多少。侍史慢薰衣，金门启、愁听穿花漏早。剔烛鼓冰弦，又犯些商调。彩毫凭起草，错认画、远山眉稿。不信是、白玉为堂，顿玉台人杳。
徵招·为王瑁湖编修悼亡
作者：陈维崧
朝代：清

柿叶翻时人病起，凄然悼亡新赋。画箧尽伊搜，奈蕙丛先去。元和才子恨，拚细砑、凤笺零谱。不分西山，风前还斗，旧年眉妩。故国水云多，曾侧帽、共听半船疏雨。粉腕斫鲈香，更翠蒪凝箸。如今秋夜笛，只递入、客窗偏苦。缒蛛丝，丁字帘西，记有人行处。
徵招·送宋性存归吴门
作者：陈维崧
朝代：清

一灯分做还乡梦，君今果然归矣。残月晓风天，暂挽君双袂。柳条今剩几。待折赠、沈吟无计。君到江南，定逢梅放，也应相寄。来夜白沟河，鸡声店、料尔早寒人起。谁念凤城边，有倚阑心事。暮云千万里。留我作、天涯游子。我亦有，茅屋三间，六朝斜照里。
徵招·送宋性存归吴门
作者：陈维崧
朝代：清
体裁：词

一灯分做还乡梦，君今果然归矣。残月晓风天，暂挽君双袂。柳条今剩几。待折赠、沉吟无计。君到江南，定逢梅放，也应相寄。来夜白沟河，鸡声店、料尔早寒人起。谁念凤城边，有倚阑心事。暮云千万里。留我作、天涯游子。我亦有，茅屋三间，六朝斜照里。
徵招调中腔·冰雪兼旬试灯前一夕始有春意
作者：陈维崧
朝代：清

是谁错料春光黠，费几许、东皇周折。昨始绣完半丝儿，觉暖红、上双颊。雏暄嫩煦增妍悦，似乍嫁、新娘生怯。小糁树边一些春，已渐滑、小禽舌。
忆少年·秋日登保安寺佛阁
作者：陈维崧
朝代：清

半村红蓼，半村乌桕，半村黄叶。寺楼偏作势，欲斜穿山胁。槛外霜枫眠正贴，被西风陡添鳞鬣。阁中僧夜语，有猿吟相接。
忆旧游·寄嘉禾俞右吉朱子葆子蓉
作者：陈维崧
朝代：清

松陵东去路，记水程、烟驿几多般。鸳鸯湖里泊，重城灯火，一派潺湲。船楼玉人行酒，碧浪泻红颜。更幂䍥丹鳞，绵濛黛甲，上下哀湍。十年。成间别，想怪侣狂朋，一样啼斑。纵玉清归去，怕满天风露，犹忆人间。只是南湖柳色，憔悴不堪攀。长望语儿亭，故人为我且加餐。
忆旧游·寄嘉禾俞右吉朱子葆子蓉
作者：陈维崧
朝代：清
体裁：词

松陵东去路，记水程、烟驿几多般。鸳鸯湖里泊，重城灯火，一派潺湲。船楼玉人行酒，碧浪泻红颜。更羃䍥丹鳞，绵濛黛甲，上下哀湍。十年。成间别，想怪侣狂朋，一样啼斑。纵玉清归去，怕满天风露，犹忆人间。只是南湖柳色，憔悴不堪攀。长望语儿亭，故人为我且加餐。